cyanic-selkie/wikianc huggingface dataset:
ಸ್ಟಾಲಿನ್‌ಗ್ರಾಡ್ ಸಮರ
ಅಪ್ಪುಗೆ ತಂತ್ರಗಳು
ನಗರದಲ್ಲಿ ಎಚ್ಚರಕ್ಕೆ ಚಾಚಿಕೊಂಡಿರುವ ಮಾಮಯೇವ್ ಕುರ್ಗಾನ್ ಗುಡ್ಡದ ಮೇಲೆ ಹೋರಾಡುವುದು ಸಂಪೂರ್ಣವಾಗಿ ಕರುಣಾರಹಿತವಾಗಿತ್ತು ಮತ್ತು ಅನೇಕ ಬಾರಿ ಕೈಗಳು ಸ್ಥಾನಪಲ್ಲಟವಾಗಿತ್ತು. ಸೆಪ್ಟೆಂಬರ್ 12 ರಂದು 62 ನೇ ಸೋವಿಯತ್ ಸೈನ್ಯವು ಕೇವಲ 90 ಟ್ಯಾಂಕ್ ಗಳು, 700 ಸಣ್ಣ ಫಿರಂಗಿಗಳು ಹಾಗೂ ಕೇವಲ 20 ಸಾವಿರ ಜನರ ಸಂಖ್ಯೆಗೆ ಇಳಿಯಿತು.
ಮಾಮಯೇವ್ ಕುರ್ಗಾನ್ ಹಾಗೂ ರೇಲ್ವೆ ಸ್ಟೇಷನ್ ನಂ. 1 ರನ್ನು ವಾಪಸ್ ಪಡೆಯುವ ಕೆಲಸಕ್ಕೆ ನೇಮಿಸಲ್ಪಟ್ಟ 13 ನೇ ಗಾರ್ಡ್ ರೈಫಲ್ ಡಿವಿಶನ್ ವಿಪರೀತ ನಷ್ಟ ಅನುಭವಿಸಿತು. ಮೊದಲ 24 ಗಂಟೆಗಳಲ್ಲಿ ಡಿವಿಶನ್ ನ ಶೇ. 30 ರಷ್ಟು ಸೈನಿಕರು ಕೊಲ್ಲಲ್ಪಟ್ಟರು ಮತ್ತು ಸಂಪೂರ್ಣ ಯುದ್ಧದಲ್ಲಿ ಒಟ್ಟು 10 ಸಾವಿರ ಸೈನಿಕರಲ್ಲಿ ಕೇವಲ 320 ಸೈನಿಕರು ಮಾತ್ರ ಬದುಕುಳಿದರು. ಎರಡೂ ಉದ್ದೇಶಗಳೂ ಕೈವಶವಾದರೂ ಕೇವಲ ತಾತ್ಕಾಲಿಕವಾಗಿ ಮಾತ್ರ ಉಳಿಯಿತು. ರೈಲ್ವೆ ಸ್ಟೇಷನ್ 6 ಗಂಟೆಗಳಲ್ಲಿ 14 ಬಾರಿ ಕೈ ಬದಲಾಯಿತು. ಅಂದೇ ಸಂಜೆ 13 ನೇ ಗಾರ್ಡ್ ರೈಫಲ್ ಡಿವಿಶನ್ ಬದುಕುಳಿದಂತೆ ಹಿಡಿಯಲ್ಪಟ್ಟಿತು ಆದರೆ, ಇದರ ಜನರು ಇದೇ ಸಂಖ್ಯೆಯ ಜರ್ಮನ್ನರನ್ನು ಕೊಲೆಗೈದಿತು. ಯುದ್ಧವು ಹತ್ತಿರದ ಧಾನ್ಯದ ತೊಟ್ಟಿಯು 3 ವಾರಗಳ ಕಾಲ ತೀವ್ರ ತೊಂದರೆಗೆ ಒಳಗಾಯಿತು. ಯಾವಾಗ ಕೊನೆಯಲ್ಲಿ ಜರ್ಮನಿ ಸೈನಿಕರು ಹಿಡಿತ ಪಡೆದರೋ ಆಗ ಕೇವಲ 40 ಸೋವಿಯತ್ ಸೈನಿಕರ ಶವ ಪತ್ತೆಯಾಯಿತು, ಆದರೂ ಸೋವಿಯತ್ ಪಡೆ ಅತ್ಯಂತ ಉಗ್ರ ಪ್ರತಿರೋಧ ತೋರಿದ್ದ ಕಾರಣ ಇಲ್ಲಿ ಇನ್ನೂ ಹೆಚ್ಚಿನ ಜನರಿದ್ದರು ಎಂದು ಜರ್ಮನ್ನರು ಅಂದಾಜಿಸಿದರು. ಸೋವಿಯತ್ ಗಳು ತಾವು ಹಿಂತಿರುಗುವ ಸಮಯದಲ್ಲಿ ಅಲ್ಲಿದ್ದ ಧಾನ್ಯದ ರಾಶಿಯನ್ನು ಸುಟ್ಟುಹಾಕಿದರು. ನಗರದ ಮತ್ತೊಂದು ಭಾಗದಲ್ಲಿ ಸೋವಿಯತ್ ನ ಯಾಕೋವ್ ಪಾವ್ಲೋವ್ ಹಿಡಿತದಲ್ಲಿದ್ದ ಮತ್ತೊಂದು ತುಕಡಿಯು ನಗರದ ಮಧ್ಯಭಾಗದಲ್ಲಿದ್ದ ಒಂದು ಅಬೇಧ್ಯವಾದ ಕೋಟೆಯ ವಾಸದ ಮಹಡಿಗೆ ಹಿಂತಿರುಗಿತು, ನಂತರ ಇದಕ್ಕೆ ‘ಪಾವ್ಲೋವ್ ಹೌಸ್’ ಎಂದು ಕರೆಯಲಾಯಿತು. ಇದರ ಸುತ್ತಲೂ ಸೈನಿಕರು ಮೈನ್ ಫೀಲ್ಡ್ ತಯಾರಿಸಿದರು, ಈ ಮನೆಯ ಕಿಟಕಿಗೆ ಮಷಿನ್ ಗನ್ ಹಿಡಿದರು ಹಾಗೂ ಗೋಡೆಗಳ ತಳಬದಿಯನ್ನು ಫಿರಂಗಿಯಿಂದ ತೂತು ಮಾಡಿ ಉತ್ತಮ ಸಂಪರ್ಕ ಕಲ್ಪಿಸಿಕೊಂಡರು. ಗೋಡೆಯ ತಳಬದಿಯಲ್ಲಿ 10 ಸೋವಿಯತ್ ನಾಗರಿಕರು ಅಗಡಿರುವುದನ್ನು ಸೈನಿಕರು ಪತ್ತೆ ಹಚ್ಚಿದರು. ಅವರು ಎರಡು ತಿಂಗಳುಗಳಿಂದ ಬಿಡುಗಡೆ ಆಗಿರಲಿಲ್ಲ ಮತ್ತು ಹೆಚ್ಚು ಸೈನಿಕರಿಂದ ಬಲಗೊಳಿಸಲ್ಪಟ್ಟಿರಲಿಲ್ಲ. ಯುದ್ಧದ ನಂತರ ಚಿಕೋವ್ ಅವರು ತಮಾಷೆ ಮಾಡುತ್ತ ಪಾವ್ಲೋವ್ ಹೌಸನ್ನು ವಶಕ್ಕೆ ತೆಗೆದುಕೊಳ್ಳುವ ಸಂದರ್ಭದಲ್ಲಿ ಮಡಿದಷ್ಟು ಜರ್ಮನರು ಪ್ಯಾರಿಸ್ಸನ್ನು ವಶಪಡಿಸಿಕೊಳ್ಳುವಾಗಲೂ ಮಡಿದಿರಲಿಲ್ಲ ಎಂದು ತಮಾಷೆ ಮಾಡುತ್ತಿದ್ದರು. ಬೀವರ್ ಪ್ರಕಾರ ಎರಡು ತಿಂಗಳುಗಳ ಪೂರ್ತಿ ಕಟ್ಟಡದ ಮೇಲೆ ದಾಳಿ ಮಾಡಿದ ಜರ್ಮನ್ನರ ಪ್ರತಿ ದಾಳಿಕಾರರ ಮೊದಲು ಸೋವಿಯತ್ ಗಳು ದ ಸ್ಕ್ವೇರ್ ಸುತ್ತಲೂ ದಾಳಿ ನಡೆಸಲು ಅನುಕೂಲವಾಗುವಂತೆ ಓಡಿಹೋಗಬೇಕಿತ್ತು ಮತ್ತು ಮಷಿನ್ ಗನ್ ಹಾಗೂ ಟ್ಯಾಂಕ್ ನಿರೋಧಕ ಬಂದೂಕುಗಳಿಂದ ಕಟ್ಟಡದೊಳಗೆ ಜರ್ಮನ್ನರ ಹೆಣದ ರಾಶಿ ಹಾಕಬೇಕಿತ್ತು. ಕಟ್ಟಡಕ್ಕೆ ಜರ್ಮನಿಯ ನಕಾಶೆಯಲ್ಲಿ ಫೆಸ್ಟಂಗ್ (ಫೋರ್ಟೆಸ್) ಎಂದು ಹೆಸರಿಸಲಾಯಿತು. ಸಾರ್ಜೆಂಟ್ ಪಾವ್ಲೋವ್ ಅವರನ್ನು ಅವರು ಕೈಗೊಂಡ ಕ್ರಮದ ಕಾರಣ ಸೋವಿಯತ್ ತಂಡದ ಹೀರೋ ಎಂದು ರಂಗ್ಣಿಸಲಾಯಿತು.
ಸ್ಥಳವು ಯಾವುದೇ ಅಂತ್ಯ ಕಾಣದಾದಾಗ ಜರ್ಮನ್ನರು ದೊಡ್ಡ ಗಾತ್ರದ ಫಿರಂಗಿ ಪಡೆಯನ್ನು ನಗರಕ್ಕೆ ತರಲು ಆರಂಭಿಸಿದರು. ದೈತ್ಯಾಕಾರದ 800 ಎಂಎಂ ನ ಡೋರಾ ಹೆಸರಿನ ಬಂದೂಕನ್ನು ಕಷ್ಟಪಟ್ಟು ತಂದರು. ಸೋವಿಯತ್ ಗಳಿಗೆ ಪಶ್ಚಿಮ ಭಾಗದಲ್ಲಿ ದೊಡ್ಡ ಪ್ರಮಾಣದ ಫಿರಂಗಿಗಳ ಬ್ಯಾಟರಿ ನಿರ್ಮಿಸಲು ಅನುವು ಮಾಡಿಕೊಟ್ಟಿತು, ಆದರೆ, ವೋಲ್ಗಾ ಸುತ್ತಲೂ ಯಾವುದೇ ಸೈನ್ಯ ಕಳಿಸುವ ಕ್ರಮ ಕೈಗೊಳ್ಳಲಿಲ್ಲ. ಈ ಫಿರಂಗಿಗಳು ಜರ್ಮನ್ನರ ಸೇನೆಗಳ ಮೇಲೆ ಫಿರಂಗಿ ಗುಂಡು ಹಾರಿಸುವುದನ್ನು ಮುಂದುವರಿಸಿದವು. ಜರ್ಮನ್ ಟ್ಯಾಂಕ್ ಗಳು ಉಪಯೋಗವಿಲ್ಲದಂತಾಯಿತು, ಚೂರು ಚೂರಾಗಿ 8 ಮೀಟರ್ ಎತ್ತರಕ್ಕೆ ಹಾರಲ್ಪಟ್ಟವು.
ಎರಡೂ ಕಡೆಗಳಲ್ಲಿನ ಗುಂಡು ಹಾರಿಸುವವರು ನಾಶಮಾಡಲು ದೊಡ್ಡ ಪ್ರಮಾಣದ ವಿಪತ್ತುಗಳನ್ನು ಸೃಷ್ಟಿಸಿದರು. ಇವರಲ್ಲಿದ್ದ ಹೆಚ್ಚು ಸಫಲತೆ ಹೊಂದಿದ ಹಾಗೂ ಹೆಚ್ಚು ಜನಪ್ರಿಯ ದಾಳಿಕಾರ ವಾಸಿಲಿ ಜೇಟ್ಸೆವ್ ಯುದ್ಧದಲ್ಲಿ 242 ರಿಂದ 400 ವರೆಗೆ ಹತ್ಯೆಗೈದ. ಜೇಟ್ಸೇವ್ ಎಲ್ಲ ದಾಳಿಕೋರರಲ್ಲಿ ಒಬ್ಬರಾಗಿದ್ದರು ಹಾಗೂ 30 ಕ್ಕಿಂತಲೂ ಹೆಚ್ಚು ಹಿಂಬಾಲಕರನ್ನು ಹೊಂದಿದ್ದರು, ಇವರು ಸುಮಾರು 3,000 ಕ್ಕಿಂತ ಹೆಚ್ಚು ಜರ್ಮನ್ ಸೈನಿಕರನ್ನು ಕೊಂದ ಖ್ಯಾತಿ ಪಡೆದಿದ್ದರು. ಅಲ್ಲದೆ, ಆತನಿಗೆ ಜರ್ಮನ್ ದಾಳಿಕಾರ ಎರ್ವಿನ್ ಕೋನಿಗ್ ಅವರನ್ನು ಕೂಡ ಕೊಲ್ಲುವಂತೆ ಸೂಚನೆ ನೀಡಲ್ಪಟ್ಟಿತ್ತು. ಆದರೂ ಇದು ಕಲ್ಪನೆಯಂತಾಗಿತ್ತು. ಜೆಟ್ಸೇವ್ ಅವರು ಯುದ್ಧದಲ್ಲಿ ಕೈಗೊಂಡ ಕ್ರಮಗಳಿಗಾಗಿ ಸೋವಿಯನ್ ಸಂಯುಕ್ತದಲ್ಲಿ ಹೀರೋ ಎಂದು ಗೌರವಿಸಲ್ಪಟ್ಟರು.
ಸ್ಟಾಲಿನ್ ಹಾಗೂ ಹಿಟ್ಲರ್ ಇಬ್ಬರಿಗೂ ಸ್ಟಾಲಿನ್‌ಗ್ರ್ಯಾಡ್‌ ಯುದ್ಧತಂತ್ರದ ಅರ್ಥಕ್ಕಿಂತ ಪ್ರತಿಷ್ಠೆಯ ವಿಷಯವಾಗಿತ್ತು. ಸೋವಿಯತ್ ಆಡಳಿತವು ರೆಡ್ ಆರ್ಮಿಯ ಯುದ್ಧತಂತ್ರವನ್ನು ಮಾಸ್ಕೋವ್ ಕ್ಷೇತ್ರದಿಂದ ಸಣ್ಣ ವೋಲ್ಗಾಕ್ಕೆ ಸ್ಥಳಾಂತರಿಸಿತು ಹಾಗೂ ಸಂಪೂರ್ಣ ದೇಶದಿಂದ ವಿಮಾನವನ್ನು ಸ್ಟಾಲಿನ್‌ಗ್ರ್ಯಾಡ್‌ ಪ್ರದೇಶಕ್ಕೆ ಸ್ಥಳಾಂತರಿಸಿತು.
ಎರಡೂ ಸೈನ್ಯಾಧಿಕಾರಿಗಳಿಗೆ ಆಗಾಧವಾದ ತೊಂದರೆ ಉಂಟಾಗಿತ್ತು: ಪಾಲಸ್ ಅವರು ಹಿಡಿಕ್ಕೊಳಪಡಿಸಲಾಗದ ಅನೈಚ್ಛಿಕ ಸಂಕೋಚನವನ್ನು ತಮ್ಮ ಕಣ್ಣಿನಲ್ಲಿ ಅಭಿವೃದ್ಧಿಗೊಳಿಸಿದರು. ಯಾವಾಗ ಚಿಕೋವ್ ಅವರು ಇಸುಬು ಉಂಟಾದಾಗ ಆತನ ಕೈಗಳಿಗೆ ಸಂಪೂರ್ಣವಾಗಿ ಬ್ಯಾಂಡೇಜ್ ಹಾಕಲಾಯಿತು. ಇದು ಕೊಟ್ಟಕೊನೆಯಲ್ಲಿ ಆತನ ಮುಖದ ಎಡಭಾಗದಲ್ಲಿ ನೋವನ್ನು ನೀಡಿತು. ಅತ್ಯಂತ ಹತ್ತಿರದಿಂದ ಮಾಡಲ್ಪಟ್ಟ ಯುದ್ಧದಿಂದ ಎರಡೂ ಬದಿಗಳ ಪಡೆಗಳು ಒಂದೇ ಪ್ರಮಾಣದ ತೊಂದರೆಯನ್ನು ಅನುಭವಿಸಿದವು.
ಸೋವಿಯತ್ ಗಳು ಬಲವಂತವಾಗಿ ವೋಲ್ಗಾದ ಪಶ್ಚಿಮ ದಡದಲ್ಲಿನ 1000 yd ಬಯಲು ಭೂಮಿಯಲ್ಲಿ 1,208 ಕ್ಕಿಂತ ಹೆಚ್ಚು ಸ್ಟುಕಾ ಜನರ ತಂಡವನ್ನು ಅವರನ್ನು ಕೊಲ್ಲುವ ಉದ್ದೇಶದಿಂದ ತುಂಬಲಾಯಿತು. ದ್ವೇಷದಿಂದ ತೀವ್ರವಾಗಿ ಗಾಳಿಯಲ್ಲಿ ಫಿರಂಗಿ ದಾಳಿಯನ್ನು ಮಾಡಲಾಯಿತು. (ಸ್ಟಾಲಿನ್‌ಗ್ರ್ಯಾಡ್‌ ಗಳು ಭಾರೀ ಪ್ರಮಾಣದ ಫಿರಂಗಿ ಸಿಡಿತದಿಂದ ಸೇಡಾನ್ ಅಥವಾ ಸೇವಾಸ್ಟೋಪೋಲ್ ಗಳಿಂತ ಹೆಚ್ಚು ತೊಂದರೆಗೆ ಒಳಗಾದರು) ಸೋವಿಯತ್ ನ 62 ನೇ ಸೈನ್ಯಪಡೆಯ 47,000 ಜನರು ಹಾಗೂ 19 ಟ್ಯಾಂಕ್ ಗಳು ಆರನೇ ಆರ್ಮೀ ಹಾಗೂ ನಾಲ್ಕನೇ ಪ್ಯಾನ್ಜೆರಾರ್ಮೀ ಯನ್ನು ಪಶ್ಚಿಮ ದಡದಲ್ಲಿ ನಾಶಗೊಳಿಸಲ್ಪಟ್ಟವು.
ಲಫ್ಟ್ ವಪ್ಫೇ ವಾಯು ಹಿರಿಮೆಯನ್ನು ನವೆಂಬರ್ ಮೊದಲಿನಲ್ಲಿ ಉಳಿಸಿಕೊಂಡಿತು ಮತ್ತು ಸೋವಿಯತ್ ನ ದಿನದಲ್ಲಿ ವಾಯು ದಾಳಿಯನ್ನು ಎದುರಿಸುವುದು ಸಾಧ್ಯವಾಗುತ್ತಿರಲಿಲ್ಲ. ಆದರೆ, 20,000 ದಾಳಿಗಳನ್ನು ದಾಟಿದ ನಂತರ ಅದರ ನಿಜವಾದ ಶಕ್ತಿಯಾಗಿದ್ದ 1,600 ಸೇವಾನಿರತ ವಿಮಾನಗಳು 950 ಕ್ಕೆ ಇಳಿದವು. ಕ್ಯಾಂಪ್ ವಾಫ್ಫೇ (ಬಾಂಬ್ ದಾಳಿ ಮಾಡುವ ದಳ) ಜೋರಾದ ಹೊಡೆತ ನೀಡಿತು, ಇದು 480 ಕೇವಲ 232 ಮಾತ್ರ ಉಳಿಯಿತು. ಆದರೂ, ವಿವಿಎಸ್ ವಿರುದ್ಧದ ಗುಣಾತ್ಮಕ ದಾಳಿಯ ಶ್ರೇಷ್ಠತೆಯನ್ನು ಮೆಚ್ಚಿಕೊಳ್ಳಲಾಯಿತು ಮತ್ತು ಪಶ್ಚಿಮದಲ್ಲಿ ಶೇ. 80 ರಷ್ಟು ಲಫ್ಟ್ ವೈಫ್ಫೆ ಅವರ ಮೂಲಗಳನ್ನು ಹೊಂದಿದ್ದು, ಲಫ್ಟ್ ಫ್ಲೋಟ್ಟೆ 4 ಸೋವಿಯತ್ ನ ವಾಯು ಶಕ್ತಿ ಬೆಳವಣಿಗೆಯನ್ನು ಕುಂದಿಸಲು ಸಾಧ್ಯವಾಗಲಿಲ್ಲ. ತಿರುಗಿ ಹೇಳುವ ಸಮಯದಲ್ಲಿ ಸೋವಿಯತ್ ಗಳು ಇದನ್ನು ಸಂಖ್ಯೆಯಲ್ಲಿ ಮೀರಿಸಿದವು.
ಸೋವಿಯತ್ ಬಾಂಬ್ ದಳವು ದಿ ಅವೈಟ್ಸಿಯಾ ಡಾಲ್ನೆಗೋ ಡೆಯಸ್ಟವ್ಜ್ಯಾ (ಎಡಿಡಿ) ಹಿಂದಿನ 18 ತಿಂಗಳುಗಳ ಕಾಲ ತೀವ್ರ ನಷ್ಟ ಅನುಭವಿಸಿತು, ರಾತ್ರಿಯಲ್ಲಿ ಹಾರಾಟ ಮಾಡದಂತೆ ನಿರ್ಭಂದಿಸಲ್ಪಟ್ಟಿತು. ಸೋವಿಯತ್ ಗಳು 11,317 ರಾತ್ರಿ ದಾಳಿಗಳನ್ನು ಸ್ಟಾಲಿನ್‌ಗ್ರ್ಯಾಡ್‌ ಮತ್ತು ಡಾನ್-ಬೆಂಡ್ ಕ್ಷೇತ್ರದಲ್ಲಿ 17 ಜುಲೈ ಮತ್ತು 19 ನವೆಂಬರ್ ಮಧ್ಯೆ ಮಾಡಿತು. ಈ ದಾಳಿಯು ಕಡಿಮೆ ಪ್ರಮಾಣದ ನಷ್ಟಕ್ಕೆ ಕಾರಣವಾಯಿತು ಮತ್ತು ಅಸಹ್ಯವಾದ ಬೆಲೆಯನ್ನು ಮಾತ್ರ ನೀಡಿತು.
ಲಫ್ಟ್ ವಫ್ಪೆ ಅವರಿಗೆ ಈಗ ಅತ್ಯಂತ ಕಷ್ಟಕರ ಪರಿಸ್ಥಿತಿ ಹೆಚ್ಚಾಗತೊಡಗಿತು. ನವೆಂಬರ್ 8 ರಂದು ಲಫ್ಟ್ ಫ್ಲೋಟ್ಟೆ 4 ಅವರ ಘಟಕವು ಉತ್ತರ ಆಫ್ರಿಕಾದಲ್ಲಿ ಒಟ್ಟುಗೂಡಿದ ನೆಲದ ಯುದ್ಧವನ್ನು ಹಿಂದಕ್ಕೆ ಪಡೆಯಿತು. ಜರ್ಮನಿಯ ವಾಯು ಸೈನ್ಯವು ಸಣ್ಣ ಪ್ರಮಾಣದಲ್ಲಿ ಯುರೋಪಿನೆಲ್ಲೆಡೆ ಹರಡುತ್ತಿರುವುದು ತಿಳಿದುಬಂದಿತು ಮತ್ತು ಇತರ ಸೋವಿಯತ್ – ಜರ್ಮನ್ ಮುಂಭಾಗದ ದಕ್ಷಿಣ ಕ್ಷೇತ್ರಗಳಲ್ಲಿ ತನ್ನ ಶಕ್ತಿಯನ್ನು ಕಾಪಾಡಿಕೊಳ್ಳಲು ಪ್ರಯತ್ನಿಸುತ್ತಿತ್ತು. ಅಷ್ಟರಲ್ಲಿ ಅಮೇರಿಕಾ ಸರ್ಕಾರದಿಂದ ಸಾಲ-ಗುತ್ತಿಗೆ ಆಧಾರದ ಮೇಲೆ ಸೋವಿಯತ್ ಸೈನ್ಯವು ಪೂರೈಸಲ್ಪಡುತ್ತಿತ್ತು. 1942 ರ ಕೊನೆಯ ಮೂರು ತಿಂಗಳಿನ ಸಮಯದಲ್ಲಿ ಸಂಯುಕ್ತ ರಾಜ್ಯಗಳು ಸೋವಿಯತ್ ಸಂಯುಕ್ತಕ್ಕೆ 60,000 ಟ್ರಕ್ ಗಳು, 11,000 ಜೀಪ್ ಗಳು, 2 ಮಿಲಿಯನ್ ಬೂಟ್ ಜೊತೆಗಳು, 50,000 ಟನ್ ಗಳಷ್ಟು ಸಿಡಿತಲೆಗಳು, 450,000 ಟನ್ ಗಳಷ್ಟು ಕಬ್ಬಿಣ ಮತ್ತು 250,000 ಟನ್ ನಷ್ಟು ವಾಯುಯಾನ ಅನಿಲವನ್ನು ಪೂರೈಸಿತು. ಮೊದಲು ಸ್ಟಾಲಿನ್ ಕೋರಿದ್ದ ಹೆಚ್ಚಿನ ಅಮೇರಿಕಾದ ಬೂಟುಗಳು ಸೈನ್ಯಕ್ಕೆ ತಲುಪಿದವು. ಆದರೂ, ಯುಎಸ್‌ಎ ಕಳುಹಿಸಿದ್ದ ಯುದ್ಧಸಾಮಗ್ರಿ ಹಾಗೂ ಆಹಾರದಲ್ಲಿನ ಕೆಲವು ಭಾಗದಷ್ಟು ಜರ್ಮನಿಯ ದಾಳಿಯಲ್ಲಿ ನಾಶಗೊಂಡವು, ಹಾಗೆಯೇ ಕಾನ್ವೋಯ್ PQ-17 ಸಹಾ.
ನಿಧಾನವಾಗಿ ಮುನ್ನಡೆದು ಮೂರು ತಿಂಗಳುಗಳ ನಂತರ ಜರ್ಮನ್ನರು ಕೊನೆಗೆ ನದಿಯ ದಡವನ್ನು ಮುಟ್ಟಿದರು, ಶೇ. 90 ರಷ್ಟು ಹಾಳು ಮಾಡಲ್ಪಟ್ಟ ನಗರವನ್ನು ವಶಪಡಿಸಿಕೊಂಡರು ಮತ್ತು ಉಳಿತ ಸೋವಿಯತ್ ಸೈನ್ಯವನ್ನು ಎರಡು ಸಣ್ಣ ವಿಭಾಗಗಳನ್ನಾಗಿ ಒಡೆಯಿತು. ರಕ್ಷಿಸಲ್ಪಟ್ಟ ಬೋಟ್ ಗಳ ಮೇಲೆ ವೋಲ್ಗಾದಲ್ಲಿ ಹಿಮಗಳು ಸುರಿಯತೊಡಗಿದವು ಮತ್ತು ಸೋವಿಯತ್ ಪರ ವಾದಿಗಳಿಂದ ಪೂರೈಕೆಯು ಇನ್ನೂ ಇತ್ತು. ಹೋರಾಟ ಮಾಡುವುದು ವಿಶೇಷವಾಗಿ ಮಾಮಯೇವ್ ಕುರ್ಗಾನ್ ಮೇಲಿನ ಇಳಿಜಾರಿನ ಪ್ರದೇಶದಲ್ಲಿ ಮತ್ತು ನಗರದ ಉತ್ತರ ಭಾಗದ ಪ್ರದೇಶಗಳಲ್ಲಿನ ಕಾರ್ಖಾನೆಗಳ ಒಳಭಾಗದಲ್ಲಿ ಎಂದಿನಂತೆ ಉಗ್ರವಾಗಿ ಮುಂದುವರಿದವು. ಕೆಂಪು ಅಕ್ಟೋಬರ್ ಕಬ್ಬಿಣ ಕಾರ್ಖಾನೆಗಾಗಿ ಜೆರ್ಜಿಂಸ್ಕಿ ಟ್ರಾಕ್ಟರ್ ಕಾರ್ಖಾನೆ ಹಾಗೂ ಬಾರ್ರಿಕಡಿ ಬಂದೂಕು ಕಾರ್ಖಾನೆಗಳಿಗಾಗಿ ನಡೆದ ಯುದ್ಧವು ಜಾಗತಿಕವಾಗಿ ಜನಪ್ರಿಯತೆ ಪಡೆಯಿತು.
ಸೋವಿಯತ್‌ನ ಪ್ರತಿದಾಳಿ
ಜರ್ಮನ್ ಸೈನ್ಯ ಚಳಿಗಾಲದಲ್ಲಿ ಆಕ್ರಮಣ ನಡೆಸಲು ಸಿದ್ಧವಾಗಿರಲಿಲ್ಲ ಮತ್ತು ಹೆಚ್ಚಿನ ಸೈನ್ಯವನ್ನು ಪೂರ್ವ ಮುಂಭಾಗದಲ್ಲಿನ ದಕ್ಷಿಣ ಪ್ರಾಂತ್ಯದ ಹೊಸ ಸ್ಥಳಕ್ಕೆ ಸ್ಥಳಾಂತರಗೊಳಿಸಲಾಗಿದೆ ಎಂಬುದನ್ನು ತಿಳಿದುಕೊಂಡ ಸ್ಟವಾಕ, ಅನೇಕ ಆಕ್ರಮಣಗಳನ್ನು ಮಾಡಲು ನಿರ್ಧರಿಸಿ 1942 ರ ನವೆಂಬರ್ 19 ರಿಂದ ಫೆಬ್ರವರಿ 2 1943 ರವರೆಗೆ ಹಲವು ಆಕ್ರಮಣಗಳನ್ನು ಮಾಡಿತು.
ಕಳೆದ ಯುದ್ದಗಳ ಇತಿಹಾಸವನ್ನು ಗಮನಿಸಿದಾಗ ಯುದ್ದ ತಂತ್ರದ ಪುನಾರವರ್ತನೆಯನ್ನು 2 ನೇ ಬಾರಿ ನಡೆದ ಗ್ರೇಟ್ ಪ್ಯಾಟ್ರಿಯೋಟಿಕ್ ವಾರ್‌ನಲ್ಲಿ ಗಮನಿಸಬಹುದು. (19 ನವೆಂಬರ್ 1942 ರಿಂದ 31 ಡಿಸೆಂಬರ್ 1943), ಈ ಕಾರ್ಯ ತಂತ್ರ 1942-1943 ರ ಚಳಿಗಾಲದ ದಂಡಯಾತ್ರೆಗಳನ್ನು ಪ್ರಾರಂಬಿಸಿತು.(19 ನವೆಂಬರ್ 1942 ರಿಂದ-3 ಮಾರ್ಚ್ 1943), ಕೆಲವು 15 ತುಕಡಿಗಳನ್ನೊಳಗೊಂಡ ಸೈನ್ಯವು ಹಲವು ಭೂಮಿಕೆಗಳಲ್ಲಿ ಹೋರಾಡಿತು.
ಯುದ್ಧದ ಕ್ರಮ
ನೈರುತ್ಯ, ಡಾನ್. ಸ್ಟಾಲಿನ್‌ಗ್ರಾಡ್ ಮುಂಭಾಗ (ಲಿಟಲ್ ಸ್ಯಾಟರ್ನ್‌ ಕಾರ್ಯತಂತ್ರ)16 ಡಿಸೆಂಬರ್ 1942 – 30 ಡಿಸೆಂಬರ್ 1942
ಯುರೇನಸ್‌ ಕಾರ್ಯತಂತ್ರಕ್ಕೂ ಮೊದಲೇ ಬಳಲಿದ ಜರ್ಮನ್
ಜರ್ಮನ್ ಸ್ಟಾಲಿನ್‌ಗಾರ್ಡ್ ವಶಪಾಡಿಸಿಕೊಳ್ಳುವ ಉದ್ದೇಶಿತ ಆಕ್ರಮಣವು ಸ್ಥಳಿಯ ಹವಾಮಾನ ಮತ್ತು ನಗರದಲ್ಲಿ ಬೀಡು ಬಿಟ್ಟಿದ್ದ ರೆಡ್ ಸೇನೆಯಿಂದ ತಾತ್ಕಾಲಿಕವಾಗಿ ಸ್ತಗಿತಗೊಂಡಿತು. ಹಾಗೇಯೆ ಸೋವಿಯತ್ ತನ್ನ ವಿರುದ್ಧದ ಆಕ್ರಮಣದ ಕಾರ್ಯತಂತ್ರವು ಮೋಸದ ಅರೆ ಮನಸಿನ ಕಾರ್ಯ ನೀತಿಯನ್ನು ಕಟ್ಟಕಡೆಯದಾಗಿ ಪತ್ತೆ ಹಚ್ಚಿ ನಾಶಗೊಳಿಸಿತಲ್ಲದೆ 6ನೇ ಸೇನಾ ತುಕಡಿಯು ನಗರವನ್ನು ಸುತ್ತುವರೆಯಿತು. ತತ್ಪರಿಣಾಮವಾಗಿ ಜರ್ಮನ್ ಪ್ರಪಂಚ 2ನೇ ಮಹಾಯುದ್ಧದಲ್ಲಿ ತೀವ್ರತರನಾದ ಸೋಲನ್ನು ಕಾಣಬೇಕಾಯಿತು. ಆಕ್ರಮಣದ ಉದ್ದಕ್ಕೂ ಜರ್ಮನ್ ಮತ್ತು ಒಕ್ಕೂಟದ ಇಟಾಲಿಯನ್, ಹಂಗೇರಿಯನ್, ರೊಮೇನಿಯನ್, ಸೈನಿಕರು ತಮ್ಮ ಕೇಂದ್ರ ಕಾರ್ಯಲಯದ ಸಹಾಯದಿಂದ ಬೆನ್ನಟ್ಟಿರುವ ಸೈನ್ಯದಿಂದ ಬೀ ಗುಂಪಿನ ಸೈನ್ಯವನ್ನು ರಕ್ಷಿಸಬೇಕಾಯಿತು. ಹಂಗೇರಿಯಾದ 2ನೇ ಸೇನೆಯು ಅಗತ್ಯ ಯುದ್ಧ ಸಲಕರಣೆಗಳಿಲ್ಲದ, ಹಾಗೂ ಅಗತ್ಯ ತರಭೇತಿ ಇಲ್ಲದ ಸೇನೆಯಾಗಿದ್ದು ಇದನ್ನು ಕ್ಷೇತ್ರ ರಕ್ಷಣಾ200 km ಕಾರಣವಾಗಿ ಉತ್ತರ ಸ್ಟಾಲಿನ್‌ಗ್ರಾಡ್‌ನ ಪೂರ್ವ ಭಾಗದಲ್ಲಿ ಇದ್ದ ಇಟಾಲಿಯನ್ ಮತ್ತು ವರೊನಿಶ್‌ಗಳ ನಡುವೆ ನೇಮಿಸಲಾಗಿದ್ದಿತು. ಈ ಫಲಿತಾಂಶ ಕೆಲವು ಸಣ್ಣ ಬದಲಾವಣೆಗಳೊಂದಿಗೆ ತನ್ನ 1 – ವಿಸ್ತಾರವನ್ನು ಕೆಲವೇ ಕೆಲವು ಸೈನಿಕ ತುಕಡಿಗಳನ್ನು ಹೊಂದಿರುವ ಸೈನಿಕರೊಂದಿಗೆ ಹೆಚ್ಚಿಸಿಕೊಂಡಿತು. ಸೋವಿಯತ್ ಸೈನ್ಯವು ಪಶ್ಚಿಮ ಭಾಗದ ನದಿಗಳ ಬಹುತೇಕ ಸೇತುವೆಗಳನ್ನು ವಶಪಡಿಸಿಕೊಂಡು ಗ್ರೂಪ್ ಬೀ ಸೈನ್ಯಕ್ಕೆ ತೀವ್ರ ತರನಾದ ಆತಂಕವನ್ನು ಒಡ್ಡಿತು
ಅದೇ ರೀತಿ ದಕ್ಷಿಣದ ಸ್ಟಾಲಿನ್‌ಗಾರ್ಡ್ ಭಾಗದ ಸೇನೆಯು ಕೊಟೆಲ್‌ನಿಕ್ವೊ ದ ಪಶ್ಚಿಮ - ದಕ್ಷಿಣ ಪ್ರದೇಶವು ರುಮೇನಿಯದ ವಿಐಐ ಸೇನೆಗೆ ಒಳಪಟ್ಟಿತ್ತು. ಇದರ ಹಿಂದೆ ಜರ್ಮನ್‌ನ 16ನೇ ಯಂತ್ರಚಾಲಿತ ಸೈನಿಕರ ಒಂದು ತುಕಡಿ ಹೊದಿದೆ.
ಅದೇನೆ ಇದ್ದರು ಹಿಟ್ಲರ್ ತನ್ನ ಗಮನವನ್ನು ಕೇಂದ್ರಿಕರಿಸಿದ್ದ ನಗರಕ್ಕೆ ಅಗತ್ಯ ಸಹಾಯವನ್ನು ಆಪೇಕ್ಷಿಸಿದಾಗ ಅದನ್ನು ನಿರಾಕರಿಸಲಾಗಿತ್ತು. ಆರ್ಮಿ ಜನರಲ್‌ನ ಮುಖ್ಯಸ್ಥ ಫ್ರಾನ್ಜ್ ಹೆಲ್ಡರ್, ಹಿಟ್ಲರ್ ಆ ನಗರದ ಬಗೆಗೆ ಹೊಂದಿದ್ದ ಮುಂದಾಲೋಚನೆಯ ಬಗೆಗೆ ತನ್ನ ಕಳಕಳಿಯನ್ನು ವ್ಯಕ್ತಪಡಿಸಿದ್ದನು. ಅವನತಿಯತ್ತ ಮುಖ ಮಾಡಿದ್ದ ಜರ್ಮನ್ ಮುಂದೆ ಎದುರಾಗಬಹುದಾದ ವಿಪತ್ತಿನ ಬಗ್ಗೆ ಗಮನ ಹರಿಸಲಿಲ್ಲ. ಇದಾದ ನಂತರ ಹೆಲ್ಡರ್‌ನನ್ನು ಉದ್ದೇಶಿಸಿ ಮಾತನಾಡಿದ್ದ ಹಿಟ್ಲರ್ ಇದನ್ನು ತಾನು ನಿರೀಕ್ಷಿಸಿರಲಿಲ್ಲ ಎನ್ನುತ್ತ ಸ್ಟಾಲಿನ್‌ಗಾರ್ಡ್ ಹಾಗೂ ವೀಕೆಂಡ್ ಸೈನ್ಯದ ಪಾರ್ಶ್ವವವು ರಾಷ್ಟ್ರೀಯ ಸಮಾಜವಾದಿಗಳ ವಶವಾಗಿರುವುದನ್ನು ಮನಗಂಡು ಆತನನ್ನು ಆ ಹುದ್ದೆಯಿಂದ ಕುರ್ಟ್ ಜಿಯಟ್ಜಲರ್‌ನೊಂದಿಗೆ ಅಕ್ಟೋಬರ್ ನ ಮಧ್ಯಭಾಗದಲ್ಲಿ ವರ್ಗಮಾಡುತ್ತಾನೆ.
ಯುರೇನಸ್‌ ಕಾರ್ಯತಂತ್ರ: ಸೋವಿಯತ್‌‍ನ ಆಕ್ರಮಣ
ಸ್ಟಾಲಿನ್‌ಗ್ರಾಡ್ ಪ್ರದೇಶದಲ್ಲಿ ನಡೆಸಿದ ಕಾರ್ಯ ತಂತ್ರದಲ್ಲಿ ಸೋವಿಯತ್ ಜನರಲ್ ಗಿಯೊರ್ಗಿ ಜುಕೊವ್ ಮತ್ತು ಅಲೆಗ್ಸಾಂಡರ್ ವಸಿಲಿವ್‌ಸ್ಕೈ ರ ಪಾತ್ರ  ಹಾಗೂ ಉತ್ತರ ಮತ್ತು ದಕ್ಷಿಣದ ಸೇನೆಯನ್ನು ಅಧಿಕ ಪ್ರಮಾಣಾದಲ್ಲಿ ಒಂದುಗೂಡಿಸುವಲ್ಲಿ ಮಹತ್ತರವಾಗಿತ್ತು. ಜರ್ಮನ್‌ ಒಕ್ಕೂಟದ ಸೈನ್ಯವು ತೀವ್ರ ತರನಾದ ಹಾನಿಗೊಳಗಾಯಿತು ಇದನ್ನು ಇಟಾಲಿಯನ್, ಹಂಗೇರಿಯನ್, ರುಮನಿಯನ್ ಸೇನಾ ತುಕಡಿಗಳು ಸೂಕ್ತ ಶಸ್ತ್ರಾಸ್ತ್ರ ಸಲಕರಣೆಗಳಿಂದ ವಂಚಿತವಾಗಿದ್ದವು. ಇಂತಹ ದುರ್ಬಲತೆಯನ್ನು ಉಪಯೋಗಿಸಿಕೊಂಡ ಸೋವಿಯತ್, ಜರ್ಮನ್ ಉತ್ತರ ಆಫ್ರಿಕನ್ ನಲ್ಲಿದ್ದಾಗ ಇಟಾಲಿಯನ್ ಸೇನಾ ನೆಲೆಯ ಮೇಲೆ ಬ್ರಿಟೀಷ್ ಆಕ್ರಮಣ ಮಾಡಲು ಮುಂದಾದಂತೆ, ಜರ್ಮನ್ ವಿರುದ್ಧದ ಸೇನದಳವನ್ನು ಜರ್ಮನ್ ವಿರುದ್ಧವಾಗಿ ಸಾಧ್ಯವಾದಗೆಲ್ಲ ಬಳಸಿಕೊಂಡಿತು. ಯೋಜನೆಯಂತೆ ನಗರದಲ್ಲಿ ಜರ್ಮನ್‌ನ ಪ್ರಾಬಲ್ಯವನ್ನು ಕಡಿಮೆ ಮಾಡುವುದಾಗಿತ್ತು. ನಂತರ ನಿತ್ರಾಣಗೊಂಡ ಜರ್ಮನ್‌ನನ್ನು ಬಗ್ಗು ಬಡಿದು ಜರ್ಮನ್ ಸೈನ್ಯವನ್ನೂ ಸೇರಿದಂತೆ ಸ್ಟಾಲಿನ್‌ಗಾರ್ಡ್ ಪ್ರದೇಶವನ್ನು ಮುತ್ತಿಕೊಳ್ಳುವುದಾಗಿತ್ತು. ಸ್ಟಾಲಿನ್‌ಗಾರ್ಡ್ ನಿಂದ ದೂರದಲ್ಲೆ ಆಕ್ರಮಣ ಮಾಡುವುದರಿಂದ ಸ್ಟಾಲಿನ್‌ಗ್ರಾಡ್‌ನ 6ನೇ ದೊಡ್ಡ ಪ್ರಮಾಣದ ಸೈನ್ಯವನ್ನು ಪ್ರತಿ ಆಕ್ರಮಣಕ್ಕೆ ತಕ್ಷಣವೆ ಸ್ಥಳಾಂತರಿಸುವುದು/ ಪುನರ್ನಿಯೋಜಿಸುವುದು ಕಷ್ಟ ಸಾಧ್ಯವಾಗುತ್ತದೆ. ದಾಳಿಗೆ ತಯಾರಿ ನಡೆಸುವ ಮುನ್ನ ಮಾರ್ಷಲ್ ಜುಕೋವ್ ಖುದ್ದಾಗಿ ಮುಂಭಾಗಕ್ಕೆ ಬಂದದ್ದು ಬಹಳ ವಿರಳವಾದ ಘಟನೆಯಾಗಿತ್ತು ಕಾರ‍ಣ ಮಾರ್ಷಲ್ ಅಂಥಹ ದೊಡ್ಡ ಮಟ್ಟದ ಸ್ಥಾನದಲ್ಲಿರುವವರು ಸಾಮಾನ್ಯವಾಗಿ ಸೇನಾ ಮುಂಭಾಗಕ್ಕೆ ಬರುವುದಿಲ್ಲ. ಯುದ್ಧ ಕಾರ್ಯಚರಣೆಯು ಸೇನೆ ಕೇಂದ್ರದ ನಿರ್ದೇಶನದೊಂದಿಗೆ ಜಂಟಿ ಕಾರ್ಯನಿರ್ವಹಿಸಿತ್ತಲ್ಲದೆ ಈ ಕಾರ್ಯತಂತ್ರಕ್ಕೆ ಸೂಚಿಯಾಗಿ "ಯುರೇನಸ್" ಎಂಬ ನಾಮಕರಣವನ್ನು ಮಾಡಿತ್ತು. ಸದೃಶ ಯೋಜನೆಯಂತೆ 3ವರ್ಷಗಳ ಹಿಂದೆಯೆ ಜುಕೊವ್ ಪ್ರಾಯೋಗಿಕವಾಗಿ    ಕಾಲ್ಕಿನ್ ಗಾಲ್‌ನಲ್ಲಿ ಜಿಪ್ ಹೊಂದಿದ್ದ ಬಧ್ರ ಕವಚದ ಲಕೊಟೆ ಲಗತ್ತಿಸುವುದರೊಂದಿಗೆ 23ನೇ ಜರ್ಮನ್ ಸೇನಾ ತುಕಡಿಯನ್ನು ನಾಶಗೊಳಿಸಿ ವಿಜಯವನ್ನು ಸಾಧಿಸಿದ್ದನು. ಆ ಸಮಯದಲ್ಲಿ ಜುಕೊವ್ ಮತ್ತು ಅಲೆಗ್ಸಾಂಡರ್ ವಸಿಲಿವ್‌ಸ್ಕೈ ತಮ್ಮ ಜನರಲ್ ಕಾರ್ಯವ್ಯಾಪ್ತಿಯಲ್ಲಿ ಸೋವಿಯತ್ ಯುನಿಯನ್‌ಗಳ                                               ನಾಯಕರಾಗಿ ಮಿಂಚಿದ್ದರು.
1942ರ ನವೆಂಬರ್ 19ರಂದು ಯುರೇನಸ್‌ ಕಾರ್ಯತಂತ್ರದ ಬಗ್ಗೆ ರೆಡ್ ಆರ್ಮಿ ಮಾಹಿತಿ ಹೊರಹಾಕಿದ್ದವು. ಸೋವಿಯತ್ ಒಕ್ಕೂಟದ ಅಡಿಯಲ್ಲಿ ಜನರಲ್ ನಿಕೊಲಯ್ ವಟುಟಿನ್ 1ನೇ ಅಂಗರಕ್ಷಕದಳ, 5ನೇ ಟ್ಯಾಂಕ್ ಸೇನೆ, 21ನೇ ಆರ್ಮಿ, ಸೇರಿದಂತೆ 18ಕಾಲಾಲುದಳಗಳ 3 ಗುಂಪು, 8 ಅಗ್ನಿಶಾಮಕ ಟ್ಯಾಂಕ್ 2 ಯಂತ್ರಚಾಲಿತ ಕಾಲಾಳು ಸೈನ್ಯ, 6 ಅಶ್ವ ಸೇನಾ ವಿಭಾಗ ಮತ್ತು 1 ಅಗ್ನಿ ನಿರೋಧಕ ಟ್ಯಾಂಕ್ ಒಳಗೊಂಡಂತೆ 3 ಪೂರ್ಣ ಪ್ರಮಾಣದ ಸೇನೆಯೊಂದಿಗೆ ಆಕ್ರಮಣ ಮಾಡಿದ್ದರು. ಆಕ್ರಮಣದ ವಿಷಯವು ಬಹಳಷ್ಟು ಹಿಂದೆಯೆ ರೊಮೇನಿಯನ್ನರಿಂದ ತಿಳಿದುಬಂದಿದ್ದು ಸಹ ಸೇನೆ ಬಲಪಡಿಸುವಲ್ಲಿ ಸಹಾಯವಾಗಿತ್ತು. ಅಂತೆಯೆ ರೊಮೇನಿಯನ್ 3ನೇ ಸೇನೆಯು ಬಡಕಲಾಗಿದ್ದ ಜರ್ಮನ್ ಸೇನೆ ಸಂಪೂರ್ಣವಾಗಿ ನೆಲ ಕಚ್ಚಿತು. ನವೆಂಬರ್ 20ರಂದು ಸೋವಿಯತ್‌ನ 2ನೇ ಆಕ್ರಮಣವು ದಕ್ಷಿಣ ಸ್ಟಾಲಿನ್‌ಗ್ರಾಡ್‌ನಲ್ಲಿ ರೊಮೇನಿಯನ್ ಐ.ವಿ ಸೇನೆಯು ಗುರಿಯಾಗಿಸಿದ್ದ ನೆಲೆಗಳ ವಿರುದ್ಧವಾಗಿ ಪ್ರಾಂಭವಾಯಿತು, ಬಹುತೇಕ ಕಾಲಾಳು ಸೇನಾ ಬಲವನ್ನೆ ಹೊಂದಿದ್ದ ರೊಮೇನಿಯನ್ ಸೇನೆ ಶೀಘ್ರವಾಗಿಯೆ ಸೋತುಹೋಯಿತು. ಸೋವಿಯತ್ ಸೇನೆಯು ಪಶ್ಚಿಮದಲ್ಲಿ ಉಭಯ ಪಾರ್ಶ್ವದ ಆಕ್ರಮಣವನ್ನು ನಡೆಸಿ ಎರಡು ದಿನಗಳ ನಂತರ ಕಲಚ್ ನಗರದ ಹತ್ತಿರ ಸ್ಟಾಲಿನ್‌ಗ್ರಾಡ್‌ನ್ನು ಸುತ್ತುವರೆಯಿತು. ಇದು ಆ ಸಮಯದಲ್ಲಿ ಚಿತ್ರಿಕರಣಗೊಳ್ಳಲಿಲ್ಲ. ಸೋವಿಯತ್ ತನ್ನ ಪ್ರಚಾರ ಪ್ರಿಯತೆಯಿಂದ ಜಗತ್ತಿನದಾದ್ಯಂತ ಪ್ರಸಿದ್ಧಿ ಸಾಧಿಸಿತು.
ಆರನೇಯ ಸೈನ್ಯ ತುಕಡಿಯಿಂದ ಸುತ್ತುವರಿಕೆ
ಸುಮಾರು 290,000 ಜರ್ಮನಿ ಮತ್ತು ರೆಮೇನಿಯಾ ಸೈನಿಕರು, ಕ್ರೊವೆಷಿಯಾದ 369ನೇಯ ರೀನ್‌ಫೋರ್ಸ್ಡ್ ಇನ್‌ಫೆಂಟರಿ ರೆಜಿಮೆಂಟ್ , ಮತ್ತು ಇವುಗಳಿಗೆ ಬೆಂಬಲ ನೀಡುತ್ತಿದ್ದ ಸೈನಿಕ ಗುಂಪುಗಳು ಶರಣಾಗತರಾದರು. ಯುದ್ಧದ ಸಮಯದಲ್ಲಿ ಜರ್ಮನಿಯವರು ತಮ್ಮ್ ಪಾಕೆಟ್ ಒಳಗೆ Kesselಪದಶಃ ಅರ್ಥ ದೊಡ್ಡ ಕಡಾಯಿ) ಸುಮಾರು 10,000 ಜನ ಸೋವಿಯತ್ ನಾಗರಿಕರನ್ನು ಮತ್ತು ಸಾವಿರಾರು ಸೋವಿಯತ್ ಸೈನಿಕರನ್ನು ಸೆರೆ ಹಿಡಿದರು. ಇದೆಲ್ಲವನ್ನು ಆರನೇಯ ಸೈನಿಕ ತುಕಡಿ ಸೆರೆಹಿಡಿದಿದ್ದಲ್ಲದೆ; 50,000 ಜನ ಸೈನಿಕರನ್ನ ಪಾಕೆಟ್ ಆಚೆಗೆ ದೂರ ಪ್ರದೇಶದಲ್ಲಿ ಹೊಸಕಿ ಹಾಕಲಾಯಿತು. ತಕ್ಷಣವೇ ರೆಡ್ ಆರ್ಮಿ ವಿಭಾಗವನ್ನು ಎರಡು ರಕ್ಷಣಾತ್ಮಕ ಸೇನಾಮುಖವಾಗಿ ರೂಪಿಸಲಾಯಿತು; ಒಂದು ಸರ್ಕುಮ್ವೆಲೆಶನ್ ಒಳ ಪ್ರದೇಶವನ್ನು ನೋಡಿಕೊಳ್ಳಲು ಮತ್ತು ಕಾಂಟ್ರಾವೆಲೇಶನ್ ಹೊರ ಪ್ರದೇಶಗಳಿಂದಾಗುವ ಆಕ್ರಮಣವನ್ನು ತಡೆಯುವುದಕ್ಕೆ.
ಸೆಪ್ಟೆಂಬರ್ 30 ,1942ರಂದು ಅಡಾಲ್ಫ್ ಹಿಟ್ಲರ್ ಒಂದು ಸಾರ್ವಜನಿಕ ಭಾಷಣದಲ್ಲಿ (ಬರ್ಲಿನ್‌ನಲ್ಲಿರುವ ಸ್ಪೊರ್ಟ್‌ಪಲಾಸ್ಟ್) ಜರ್ಮನಿಯು ನಗರವನ್ನು ಯಾವಾಗಲೂ ಬಿಟ್ಟುಕೊಡುವುದಿಲ್ಲ ಎಂದು ಹೇಳಿದನು. ಸೋವಿಯತ್ ಸುತ್ತುವರೆದ ನಂತರ ಕರೆದ ಒಂದು ಸಭೆಯಲ್ಲಿ ಜರ್ಮನಿಯ ಸೈನ್ಯದ ಮುಖಂಡರನ್ನು ಡಾನ್ ನಗರದ ಪಶ್ಚಿಮ ಭಾಗಕ್ಕೆ ಹೋರಾಟಕ್ಕೆ ಕಳುಹಿಸಲಾಯಿತು, ಆದರೆ ಅಡಾಲ್ಫ್ ಹಿಟ್ಲರ್ ಲುಫ್ಟ್‌ವಫೆಯ ಮುಖಂಡ ಹೆರ್ಮನ್ ಗೋರಿಂಗ್ ಜೊತೆಗೆ ತನ್ನ ಆಶ್ರಯದಾಣ ಬ್ಯಾಕ್ಟೆಸ್‌ಗೇಡನ್‌ನಲ್ಲಿರುವ ಒಬರ್‌ಲ್ಯಾಸ್ಜ್‌ಬೆರ್ಗ್‌ನ ವೆರಿಯನ್‌ನಲ್ಲಿದ್ದ. ಹಿಟ್ಲರ್‌ ಪ್ರಶ್ನಿಸಿದಾಗ, ಹಾನ್ಸ್ ಜೆಶೊನ್ನೆಕ್‌ನಿಂದ ಒಡಂಬಡಿಕೆ ಮಾಡಿಕೊಂಡ ಮೇಲೆ,  ಲುಫ್ಟ್‌ವಫೆ 6ನೇ ಸೈನ್ಯಕ್ಕೆ "ಏರ್ ಬ್ರಿಜ್" ಅನ್ನು ಸರಬರಾಜು ಮಾಡುತ್ತದೆಂದು ಗೋರಿಂಗ್ ಹೇಳಿದ. ಇದರಿಂದಾಗಿ ಬೆಂಬಲ ಪಡೆಗಳು ಸಭೆ ಸೇರಿದಾಗ ಜರ್ಮನಿಯವರು ನಗರದ ಮೇಲೆ ಹೋರಾಟ ನಡೆಸಲು ಅನುಕೂಲವಾಗುತ್ತದೆ.
ಡೆಮಿಯಾಸ್ಕ್ ಪಾಕೇಟ್ ಮೇಲೆ ಇದೇ ರೀತಿಯ ಯೋಜನೆಯನ್ನು ಸಣ್ಣ ಪ್ರಮಾಣದಲ್ಲಿ ವರ್ಷದ ಹಿಂದಷ್ಟೆ ಯಶಸ್ವಿಯಾಗಿ ನಡೆಸಲಾಗಿತ್ತು: ಡೆಮಿಯಾನ್‌ಸ್ಕ್‌ನಲ್ಲಿ ಇಡೀ ಸೈನ್ಯವಲ್ಲ ಹೊರತಾಗಿ ಒಂದು ತಂಡ. ಈ ನಡುವಿನ ವರ್ಷಗಳಲ್ಲಿ ಸೋವಿಯತ್ ಹೋರಾಟ ಪಡೆಗಳು ತಮ್ಮ ಪಡೆಗಳ ಗುಣಮಟ್ಟವನ್ನು ಮತ್ತು ಸಂಖ್ಯೆಯನ್ನು ಗಣನೀಯವಾಗಿ ಹೆಚ್ಚಿಸಿಕೊಂಡವು. ಆದರೆ ಹಿಟ್ಲರ್‌ನ ಸ್ವಂತ ಅಭಿಪ್ರಾಯದಲ್ಲಿ ಬಲಪಡಿಸಲಾಗಿದ್ದ ಡೇಮ್ಯಾನ್ಸ್ಕ್ ವಾಯು ಪಡೆಯ ಪೂರೈಕೆಯ ಕಾರ್ಯಾಚರಣೆಯು ಯಶಸ್ವಿಯಾಯಿತು, ಮತ್ತು ತುಂಬಾ ದಿನಗಳ ನಂತರ ಗೋರಿಂಗ್ ಇದನ್ನು ಧೃಢಪಡಿಸಿದನು.
4ನೇಯ ಏರ್ ಪ್ಲೀಟ್ (ಲುಪ್ಟ್‌ಫ್ಲೋಟ್ 4 )ನ ಮುಖ್ಯಸ್ಥ, ವೋಫ್ರಾನ್ ವ್ಯಾನ್ ರಿಚ್‌ಥೊಫೆನ್, ಈ ನಿರ್ಧಾರವನ್ನು ಯಶಸ್ವಿಯಾಗದಂತೆ ತಡೆಯಲು ಪ್ರಯತ್ನಿಸಿದನು. 6ನೇಯ ಸೈನ್ಯ ತುಕಡಿಯು ಜಗತ್ತಿನಲ್ಲಿರು ಈ ವಿಧದ ಅತಿ ದೊಡ್ಡ ವಿಭಾಗವಾಗಿದೆ, ಇದು ಜರ್ಮನಿಯ ಸಾಮಾನ್ಯ ಸೈನ್ಯ ತುಕಡಿಗಿಂತ ಸುಮಾರು ಎರಡು ಪಟ್ಟು ದೊಡ್ಡದಾಗಿದೆ, ಇದರ ಜೊತೆಗೆ 4ನೆಯ ಪನ್ಜರ್ ಸೈನ್ಯದಳವು ಪಾಕೇಟ್‌ನಲ್ಲಿ ಮೋಸಕ್ಕೆ ತುತ್ತಾಯಿತು. ಲಭ್ಯವಿರುವ ಯುದ್ಧವಿಮಾನ ಮತ್ತು ಕೇವಲ ಪಿಟೊಮ್ನಿಕ್ ವಿಮಾನ ನಿಲ್ದಾಣ ಒಂದರ ಮೂಲಕವೇ ಪ್ರತಿನಿತ್ಯ ಅಗತ್ಯವಿರುವ 117.5 ಟನ್ ಸಾಮಾನು ಸರಂಜಾಮುಗಳನ್ನು ವಾಯುಮಾರ್ಗದ ಮೂಲಕ ಸರಬರಾಜು ಮಾಡಲು ಸಾಧ್ಯವಾಗುತ್ತಿರಲಿಲ್ಲ, ಇದು ಕನಿಷ್ಟವಾಗಿ ಅಗತ್ಯವಿದ್ದ 800 ಟನ್‌ಗಳಿಗಿಂತಾ ತುಂಬಾ ಕಡಿಮೆಯಾಗಿತ್ತು. ಇದಕ್ಕೆ ಪೂರಕವಾಗಿ ಜಂಕರ್ಸ್ ಜು 52 ಸಾಗಾಣಿಕ ವಿಮಾನವು ಮಿತ ಸಂಖ್ಯೆಯಲ್ಲಿತ್ತು, ಆದರೆ ಹೆಂಕಲ್ ಹೆ 117 ಬಾಂಬರ್‌ನಂತಹ ಕೆಲಸಕ್ಕೆ ಸಂಪೂರ್ಣವಾಗಿ ಅಸಮರ್ಪಕವಾದ ವಿಮಾನಗಳನ್ನು ಬಳಸುತ್ತಿದ್ದರು, (ಕೆಲವೊಂದು ಬಾಂಬರ್ ವಿಮಾನಗಳು ಅಸಮರ್ಪಕವಾಗಿ ಕೆಲಸ ನಿರ್ವಹಿಸುತ್ತಿದ್ದವು- ಹೆಂಕಲ್ ಹೆ 111,ಜೂ 52 ವಿಮಾನಕ್ಕಿಂತ ಹೆಚ್ಚು ವೇಗವಾಗಿಯೂ ಹೆಚ್ಚು ಸಮರ್ಥವಾಗಿಯು ಇತ್ತು. ಆದರೆ ಗೋರಿಂಗ್ ಮಾಡಿದ ಯೋಜನೆಗೆ ಹಿಂದಿರುಗಿದನು ಮತ್ತು ತಮ್ಮನ್ನು ಸಿಕ್ಕಿಹಾಕಿಸಿದ ಶತ್ರುಗಳಿಗೆ "ಶರಣಾಗತರಾಗುವ ಪ್ರಶ್ನೆಯೆ ಇಲ್ಲ" ಎಂದು ಪುನರುಚ್ಚರಿಸಿದನು.
ಯುದ್ಧಕ್ಕೆ ವಿಮಾನ ಒದಗಿಸುವ ಉದ್ದೇಶಿತ ಕಾರ್ಯವು ವಿಫಲವಾಯಿತು. ಹವಾಮಾನ ವೈಪರಿತ್ಯಗಳು, ತಾಂತ್ರಿಕ ದೋಷಗಳು, ಸೋವಿಯತ್‌ನ ಪ್ರಬಲವಾದ ಪ್ರತಿ-ವಾಯುದಾಳಿ ಮತ್ತು ಹೋರಾಟಕ್ಕೆ ಅಡೆತಡೆ ಒದಗಿಸಿದ್ದರಂದ ಜರ್ಮನಿಯ 488 ಯುದ್ಧವಿಮಾನಗಳು ಪತನವಾದವು, ಪ್ರತಿನಿತ್ಯ 117 ಟನ್ ಸಾಮಾನು ಸರಂಜಾಮು ಸರಬರಾಜು ಮಾಡಲು  ಲುಫ್ಟ್‌ವಫೆ ವಿಫಲವಾಯಿತು. ಪ್ರತಿನಿತ್ಯ ಸುಮಾರು 94 ಟನ್ ಸರಬರಾಜಾದವು. 154 ಯುದ್ಧವಿಮಾನಗಳಲ್ಲಿ ಡಿಸೆಂಬರ್ 19ರಂದು 289 ಟನ್ ಸರಬರಾಜು ಮಾಡಿದ್ದು ಯಶಸ್ವಿ ದಿನವಾಯಿತು. ಸರಬರಾಜು ಮಾಡಿರುವ ಸಾಮಾನುಗಳು ಕೆಲವೊಮ್ಮೆ ವ್ಯರ್ಥವಾಗುತ್ತಿತ್ತು; ಒಂದು ವಿಮಾನವು ಇಪ್ಪತ್ತು ಟನ್ ವೋಡ್ಕಾ ಮತ್ತು ಬೇಸಿಗೆಯ ಸಮವಸ್ತ್ರದ ಜೊತೆಗೆ ಆಗಮಿಸಿತು, ಇನ್ನೊಂದು ವಿಮಾನವು ಮೆಣಸಿನ ಕಾಳು ಮತ್ತು ಮಾಜೊರಮ್ ಸರಬರಾಜು ಮಾಡಿತು. ಹಿಟ್ಲರ್‌ನ ಆಪರೇಶನ್ ವಿಂಟರ್ ಸ್ಟಾರ್ಮ್ (ಹೋರಾಟ ಮಾಡುವುದು ಅಥವಾ ದಾರಿಯನ್ನು ಕಂಡುಕೊಳ್ಳವುದು) ಉದ್ದೇಶದ ಬಗ್ಗೆ ಸಂದಿಗ್ಧತೆ ಇತ್ತು, ಇದರರ್ಥ ಆಹಾರ ತುಂಬಿದ ಹಡಗು ಮತ್ತು ಯುದ್ಧಸಾಮಗ್ರಿಗಳಿದ್ದಾಗ ಅಪಾರ ಪ್ರಮಾಣದಲ್ಲಿದ್ದ ಇಂಧನವು ಹೋರಾಟ ನಡೆಸಲು ಸಹಾಯಕವಾಗುತ್ತವೆ ಮತ್ತು ಯುದ್ಧಸಾಮಗ್ರಿಗಳು ಬಹಳ ಉಪಯುಕ್ತವಾಗುತ್ತವೆ. ಸುರಕ್ಷಿತವಾಗಿ ಇಳಿದ ಸಾಗಾಣಿಕ ವಿಮಾನಗಳನ್ನು ಆಕ್ರಮಣದಿಂದ ಸುತ್ತುವರಿದ ಪ್ರದೇಶಗಳಿಂದ ತಾಂತ್ರಿಕ ತಜ್ಞರನ್ನು ಮತ್ತು ರೋಗಪೀಡಿತ ಅಥವಾ ಗಾಯಾಳು ಜನರನ್ನು ಸ್ಥಳಾಂತರಿಸಲು ಬಳಸಿಕೊಳ್ಳಲಾಯಿತು (ಎಲ್ಲಾ ಸೇರಿ 42,000 ಜನರಿದ್ದರು.)
ಆರಂಭದಲ್ಲಿ ಜರ್ಮನಿಯ ಪೈಲಟ್‍ಗಳಿಂದ ’ಟಾಜಿ’ ಎಂದು ಕರೆಸಿಕೊಳ್ಳುತ್ತಿದ್ದ ಟ್ಯಾಟ್ಸಿನ್ಕಾಯಾ ಪ್ರದೇಶದಿಂದ ಸಾಗಾಣಿಕ ವಿಮಾನಗಳು ಬರುತ್ತಿದ್ದವು.‌ 23 ಡಿಸೆಂಬರ್ 1942ರಂದು, ಸ್ಕಾಸಿರ್ಸ್ಕಾಯಾ ಸಮೀಪ ಮೇಜರ್ ಜನರಲ್ ವ್ಯಾಸಿಲಿ ಮಿಕಾಲ್ವೊವಿಚ್ ಬದನೋವ್ ಮುಖಂಡತ್ವದಲ್ಲಿ ಸೋವಿಯತ್‌ನ 24ನೇಯ ಟ್ಯಾಂಕ್ ಕಾರ್ಪ್ ತಲುಪಿತು ಮತ್ತು ಡಿಸೆಂಬರ್ 24ರಂದು ಸೈನ್ಯದಳಗಳು ಟ್ಯಾಟ್ಸಿನ್ಕಾಯಾ ತಲುಪಿದವು. ವಾಯುನೆಲೆಯನ್ನು ರಕ್ಷಿಸಲು ಯಾವುದೇ ಸೈನಿಕರಿಲ್ಲದ್ದರಿಂದ ಪ್ರಬಲ ದಾಳಿಯನ್ನು ಕೈಬಿಡಲಾಯಿತು, ತಾಸಿಗಿಂತ ಮೊದಲು 108 Ju 52 ಮತ್ತು Ju 86 ಜೊತೆಗೆ ನೊವೊಚೆಕಾಸ್ಕ್ ಬಿಟ್ಟು ಹೋಗಿದ್ದರು 72 Ju 52 ಮತ್ತು ಇತರೆ ಯುದ್ಧವಿಮಾನಗಳು ವಾಯು ನೆಲೆಯಲ್ಲಿ ಸುಟ್ಟುಹೋದವು. ಸ್ಟಾಲಿನ್‌ಗ್ರಾಡ್ನಿಂದ ಇನ್ನೂರು ಮೈಲಿ ದೂರದ ಸಲ್ಸ್ಕ್‌ನಲ್ಲಿ ಒಂದು ಹೊಸ ನೆಲೆಯನ್ನು ಸ್ಥಾಪಿಸಲಾಯಿತು, ಈ ಹೆಚ್ಚುವರಿ ದೂರವು ಪುನರ್‌ಸರಬರಾಜು ಪ್ರಯತ್ನಕ್ಕೆ ತೊಂದರೆಯುಂಟುಮಾಡಿತು. ಜನವರಿಯ ಮಧ್ಯಭಾಗದಲ್ಲಿ ಶಕ್ತಿ ಸಮೀಪದ ಜೆವೆರೋ‌ದಲ್ಲಿನ ಅಹಿತವಾದ ಸೌಲಭ್ಯದಿಂದ ಸಲ್ಸ್ಕ್ ಪ್ರದೇಶವನ್ನು ಮತ್ತೆ ಬಿಡಲಾಯಿತು. ಜೆವೆರೋ ನೆಲೆಯ ಮೇಲೆ 18 ಜನವರಿಯಂದು ಮತ್ತೆ ಆಕ್ರಮಣ ನಡೆಯಿತು ಇದರಿಂದಾಗಿ ಇನ್ನೂ ಹೆಚ್ಚಿಗೆ 50 Ju 52 ಗಳು ನಾಶವಾದವು.
6ನೇಯ ಸೈನಿಕ ತುಕಡಿ ನಿಧಾನವಾಗಿ ಉಪವಾಸಕ್ಕೊಳಗಾಯಿತು. ಪಲಟ್‌ಗಳು ಸರಕು ಕೆಳಗಿಳಿಸುವಾಗ ಸೈನಿಕರನ್ನು ಕಂಡು ತುಂಬಾ ಆಂತಕಕ್ಕೊಳಗಾದರು ಸೈನಿಕರು ತುಂಬಾ ಹಸಿವಿನಿಂದ ಬಳಲಿದ್ದರು. ಜರ್ಮನಿಯ ಸೈನಿಕರು ಕೇವಲ ಒಂದು ತುಣುಕು ಬ್ರೆಡ್ ತಿಂದು ಹೋರಾಟ ನಡೆಸುತ್ತಿದ್ದರು. ಜನರಲ್ ಜಿಟ್ಲರ್ ಈ ಅವಸ್ಥೆಯನ್ನು ಕಂಡು ಕರಗಿಹೋದನು, ಊಟದ ಸಮಯದಲ್ಲಿ ತನ್ನ ಅಲ್ಪ ರೇಶನ್‌ಗಳನ್ನು ಕೂಡ ಕಡಿಮೆ ಮಾಡಿಕೊಂಡನು. ಇಂತಹ ಡಯಟ್‌ನಿಂದಾಗಿ ಕೆಲವು ವಾರಗಳ ನಂತರ  ಇಪ್ಪತ್ತಾರು ಪೌಂಡ್ ತೂಕ ಕಳೆದುಕೊಂಡನು ಮತ್ತು ತುಂಬಾ ಬಡಕಲಾದನು ಇದರಿಂದ ಕೆರಳಿದ ಹಿಟ್ಲರ್ ಪ್ರತಿನಿತ್ಯ ಪುನಃ ಕ್ರಮವಾಗಿ ಆಹಾರ ತೆಗೆದುಕೊಳ್ಳುವಂತೆ ಅವನಿಗೆ ಆಜ್ಞೆ ಮಾಡಿದನು.
ಟ್ರಾನ್ಸ್‌ಫೊರ್ಟ್‌ಗ್ರಪನ್ ಮೇಲಿನ ಶುಲ್ಕವು ತುಂಬಾ ದುಬಾರಿಯಾಗಿತ್ತು. ಕೆಲವು 266 ಜಂಕರ್ಸ್ ಜು 52 ಗಳು ನಾಶವಾದವು, ಪೂರ್ವ ಯುದ್ಧಭೂಮಿಯಲ್ಲಿ ಒಂದನೇಯ ಮೂರು ಭಾಗ ಪ್ಲೀಟ್‌ಗಳು ಮೇಲುಗೈ ಸಾಧಿಸಿದ್ದವು. ಹೆ 111 ಗ್ರುಪನ್ 165 ಯುದ್ಧವಿಮಾನವನ್ನು ಸಾಗಾಣಿಕಾ ಕಾರ್ಯಾಚರಣೆಯಲ್ಲಿ ಕಳೆದುಕೊಂಡಿತು. ಕಳೆದುಕೊಂಡ ಇತರೆಗಳು 42 ಜು 86, ಒಂಭತ್ತು Fw 200 "ಕಾಂಡೋರ್ಸ್", ಐದು ಹೆ 177 ಬಾಂಬರ್‌ಗಳು ಮತ್ತು ಜು 290. ಲುಫ್ಟ್‌ವಫೆ ಸುಮಾರು 1,000 ಜನ ಅನುಭವಿ ಬಾಂಬರ್ ಪಡೆಗಳ ಸಿಬ್ಬಂದಿಯನ್ನು ಕಳೆದುಕೊಂಡಿತು. ಲುಫ್ಟ್‌ವಫೆಯ ನಾಲ್ಕು ಲುಫ್ಟ್‌ಪ್ಲೋಟ್ 4s ಸಾಗಾಣಿಕ ವಿಭಾಗಗಳಾದ (KGrzbV 700, KGrzbV 900, I./KGrzbV 1 ಮತ್ತು II./KGzbV 1)ಗಳು "ಕಣ್ಮರೆಯಾಗಿ ಹೋದವು"
ಲುಫ್ಟ್‌ವಫೆ ಪತನಗಳು
ಸ್ಟಾಲಿನ್‌ಗ್ರಾಡ್ನಲ್ಲಿರುವ 6ನೇಯ ಸೈನ್ಯ ತುಕಡಿಗೆ ಒದಗಿಸಲಾಗಿದ್ದ ಲುಫ್ಟ್‌ವಫೆ ಯುದ್ಧವಿಮಾನವು ಪತನವಾಯಿತು, ಮತ್ತು  24 ನವೆಂಬರ್ 1942 ರಿಂದ 31 ಜನವರಿ 1943ವರೆಗೆ ಹಾನಿಗೀಡಾದವುಗಳನ್ನು ಪುನಃ ಪಡೆದುಕೊಳ್ಳಲಾಯಿತು:
ಬಳಸಲಾದ ಒಟ್ಟು ವಿಮಾನಗಳಲ್ಲಿ 50% ರಷ್ಟು ಪತನವಾಗಿವೆ. ಇದಲ್ಲದೆ, ತರಬೇತಿ ಯೋಜನೆಗಳಿಗೆ ವಿಮಾನ ಸರಬರಾಜು ಮಾಡುವುದನ್ನು ನಿಲ್ಲಿಸಲಾಯಿತು ಮತ್ತು ಸ್ಟಾಲಿನ್‌ಗ್ರಾಡ್ನಲ್ಲಿ ಬಳಸುವುದಕ್ಕಾಗಿ ಇಂಧನ ಉಳಿಸಲು ಉಳಿದ ಯುದ್ಧ ಪ್ರದೇಶಗಳಲ್ಲಿ  ಲುಫ್ಟ್‌ವಫೆಯಿಂದ ಆಕ್ರಮಣ ಮಾಡುವುದನ್ನು ಗಮನಾರ್ಹವಾಗಿ ಕಡಿಮೆ ಮಾಡಲಾಯಿತು‌.
ಲಿಟ್ಲ್ ಸ್ಯಾಟರ್ನ್ ಕಾರ್ಯಾಚರಣೆ
ಸ್ಟಾಲಿನ್‌ಗ್ರಾಡ್ ಸುತ್ತಮುತ್ತಲು ಸೋವಿಯತ್ ತನ್ನ ಪಡೆಗಳನ್ನು ಬಲಪಡಿಸಿತು ಮತ್ತೆ ಪಾಕೇಟ್ ಬಲವನ್ನು ಕುಗ್ಗಿಸಲು ಉಗ್ರವಾದ ಹೋರಾಟ ಆರಂಭಿಸಿತು. ವಿಂಟರ್‌ ಸ್ಟಾರ್ಮ್ ಕಾರ್ಯಾಚರಣೆ (ಆಪರೇಶನ್ ವಿಂಟರ್‌ಗೆವಿಂಟರ್ ) ಸಮಯದಲ್ಲಿ ದಕ್ಷಿಣದಲ್ಲಿ ಸೆರೆಹಿಡಿದಿದ್ದ ಸೈನ್ಯವನ್ನು ಕಡಿಮೆಮಾಡಲು ಜರ್ಮನಿ ಪ್ರಯತ್ನಿಸಿತು, ಡಿಸೆಂಬರ್‌ನಲ್ಲಿ ಸೋವಿಯತ್ ಈ ಪ್ರಯತ್ನವನ್ನು ಯಶಸ್ವಿಯಾಗಿ ಹಿಮ್ಮೆಟ್ಟಿಸಿತು. ರಶಿಯಾದ ಭಯಂಕರ ಚಳಿಯು ಜರ್ಮನ್‌ರ ಮೇಲೆ ಮಹತ್ತರ ಪರಿಣಾಮ ಬೀರಿತು, ವೋಲ್ಗಾ ನದಿಯು ಹೆಪ್ಪುಗಟ್ಟಿದ್ದರಿಂದ ಸೋವಿಯತ್‌ಗೆ ಅನುಕೂಲವಾಗಿ ಪರಿಣಮಿಸಿ ತನ್ನ ಪಡೆಗಳಿಗೆ ಸಾಮಗ್ರಿಗಳನ್ನು ಸರಬರಾಜು ಮಾಡಲು ಸಹಾಯವಾಯಿತು. ಈ ಪ್ರದೇಶದಲ್ಲಿ ಸಿಕ್ಕಿಬಿದ್ದ ಜರ್ಮನ್ ಪಡೆಗಳು ಶೀಘ್ರವಾಗಿ ಉಷ್ಣತೆ ಇರುವ ಕಡೆ ಮತ್ತು ಔಷಧಿಯ ಸರಬರಾಜಿರುವಲ್ಲಿ ಧಾವಿಸಿದರು, ಸಾವಿರಾರು ಸೈನಿಕರು ಹಿಮವ್ರಣ, ಅಪೌಷ್ಟಿಕತೆ, ಮತ್ತು ಖಾಯಿಲೆಗಳಿಂದ ಸಾವನ್ನಪ್ಪಿದರು.
ಡಿಸೆಂಬರ್ 16ರಂದು ಸೋವಿಯತ್ ತನ್ನ ಎರಡನೇಯ ಆಕ್ರಮಣ ಲಿಟ್ಲ್ ಸ್ಯಾಟರ್ನ್ ಕಾರ್ಯಾಚರಣೆಯನ್ನು ಆರಂಭಿಸಿತು, ಡಾನ್‌ನಲ್ಲಿರುವ ಆ‍ಯ್‌ಕ್ಸಿಸ್ ಆರ್ಮಿಯ ಮೇಲೆ ತನ್ನ ದಾಳಿಯನ್ನು ಆರಂಭಿಸಿ ರೊಸ್ತೊವ್ ವಶಪಡಿಸಿಕೊಂಡಿತು, ಈ ಆಕ್ರಮಣವು ಯಶಸ್ವಿಯಾದರೆ ರಷ್ಯಾದ ಕೋಕಸಿಸ್‌ನಲ್ಲಿರುವ ಜರ್ಮನಿ ಪಡೆಯ ಮೂರರಲ್ಲಿ ಒಂದು ಭಾಗ ಉಳಿದ ಆರ್ಮಿ ಗ್ರುಪ್ ಸೌತ್ ಕೂಡ ವಶವಾಯಿತು. ಸಶಸ್ತ್ರ ಪಡೆಗಳು ಬರುವ ವರೆಗೂ ನಗರವನ್ನು ಹಿಡಿತದಲ್ಲಿಟ್ಟುಕೊಳ್ಳಲು ಜರ್ಮನಿಯು ಒಂದು ಮೊಬೈಲ್ ರಕ್ಷಣಾ ವಿಭಾಗ ರಚಿಸಿತು. ಮ್ಯಾಮನ್‌ನಲ್ಲಿರುವ ಸೋವಿಯತ್ ಸೇತುಶಿರದಿಂದ, ಟ್ಯಾಂಕ್‌ಗಳ ಬೆಂಬಲವಿದ್ದ ಹದಿನೈದು ವಿಭಾಗಗಳು ಇಟ್ಯಾಲಿಯನ್ ಕೊಸೆರಿಯಾ ಮತ್ತು ರವೆನ್ನಾ ವಿಭಾಗಗಳ ಮೇಲೆ ದಾಳಿ ಮಾಡಿದವು ಮತ್ತು ಕಡಿಮೆ ಸಂಖ್ಯೆಯಲ್ಲಿದ್ದರೂ ಇಟ್ಯಾಲಿಯನ್ ಪಡೆಗಳು 19 ಡಿಸೆಂಬರ್‌ರಲ್ಲಿ ಹಿಂತೆಗೆಯುವಂತೆ ಎ‌ಆರ್‌ಎಂಐಆರ್ ಮುಖ್ಯ ಕಛೇರಿಯಿಂದ ಆದೇಶ ಬರುವವರೆಗೂ ಸೈನ್ಯಕ್ಕೆ ತಡೆಯೊಡ್ಡಿದವು. ಸೋವಿಯತ್ ಸೈನ್ಯವು ರೊಸ್ತೊವ್‌ ಸಮೀಪ ಬಂದಿರಲೇ ಇಲ್ಲ ಆದರೆ ಸೈನಿಕ ದಳವು ಕೋಕಸಿಸ್‌ನಿಂದ ವಾನ್ ಮ್ಯಾನ್‌ಸ್ಟೇನ್ ಮುಖಂಡತ್ವದ ಆರ್ಮಿ ಗ್ರೂಪ್ ಎ ಕಿತ್ತುಹಾಕಿದರು, ಮತ್ತು ನಗರದಿಂದ ಸುಮಾರು ಇನ್ನೂರು ಕಿಮೀ ದೂರದಲ್ಲಿ ಮತ್ತೆ ಪುನರ್‌ಸ್ಥಾಪಿಸಲಾಯಿತು. ಲುಫ್ಟ್‌ವಫೆ ಸಾಗಾಣಿಕಾ ಹಡಗು ಪಡೆ ನಾಶವಾಗಲು ಟ್ಯಾಟ್ಸಿನ್ಕಾಯಾ ರೇಡ್ ಕೂಡ ಕಾರಣವಾದವು.
ಈಗ ಜರ್ಮನಿಯನ್ನು ಬಲಪಡಿಸಲು 6ನೇಯ ಸೈನ್ಯ ಪಡೆಯು ಭರವಸೆ ಇಡಲಿಲ್ಲ. ಸ್ಟಾಲಿನ್‌ಗ್ರಾಡ್‌ನಲ್ಲಿರುವ ಜರ್ಮನಿಯ ಪಡೆಗಳು ಈ ಮಾತನ್ನು ಹೇಳಲಿಲ್ಲ ಆದರೂ ಬಲಪಡಿಸುವ ಕ್ರಮ ಮುಂದುವರೆಯುತ್ತಿತ್ತು. ಜರ್ಮನಿಯ ಕೆಲವು ಅಧಿಕಾರಿಗಳು ಪೌಲಸ್‌ನಿಗೆ‌ ಹಿಟ್ಲರ್‌ನ ತಳವೂರುವ ಆದೇಶ ಪ್ರತಿಭಟಿಸಲು  ಮತ್ತು ಅದಕ್ಕೆ ಬದಲಾಗಿ ಸ್ಟಾಲಿನ್‌ಗ್ರಾಡ್ ಪಾಕೇಟ್‌ನಲ್ಲಿ ಹೋರಾಟ ನಡೆಸಲು ವಿನಂತಿಸಿದರು. ಆದರೆ ಇದನ್ನು ಪೌಲಸ್‌ ವಿರೋಧಿಸಿದನು,ಹಾಗೆಯೇ ಈ ರೀತಿ ಆಜ್ಞೆಯನ್ನು ಉಲ್ಲಂಘಿಸುವ ವಿಚಾರವನ್ನು ತಿರಸ್ಕರಿಸಿದನು. ಚಲಿಸುವ ಪಡೆಗಳು ಮೊದಲ ಕೆಲವು ವಾರ ಹೋರಾಟ ನಡೆಸಲು ಸಾಧ್ಯವಾದರೂ ಸಹ, ಈಗ ಜರ್ಮನಿಯ ಆರನೇಯ ಸೈನ್ಯ ತುಕಡಿಯು ಇಂಧನದ ಕೊರತೆ ಎದುರಿಸಿತು ಮತ್ತು ಕಠಿಣವಾದ ಚಳಿಯಲ್ಲಿ ಪದಾತಿ ದಳದಿಂದ ಮಾತ್ರ ಸೋವಿಯತ್ ಸೈನ್ಯದ ವಿರುದ್ಧ ಹೋರಾಡಲು ತುಂಬಾ ಕಷ್ಟ ಪಡೆಬೇಕಾಯಿತು.
ಸೋವಿಯತ್‌ನ ಗೆಲುವು
ಜರ್ಮನಿಯವರು ತಾವಾಗಿಯೇ ಸ್ಟಾಲಿನ್‌ಗ್ರಾಡ್ ಪ್ರದೇಶದ ಹೊರವಲಯಯದಿಂದ ಹಿಂದಿರುಗಿ ಹೋದರು. ಜನವರಿ 16 1943ರಂದು ಪಿಟೊಮ್ನಿಕ್ ವಾಯುನೆಲೆ ಮತ್ತು ಜನವರಿ 25, ಅಥವಾ ಜನವರಿ 21/22ರ ರಾತ್ರಿ ಗುಮ್ರಾಕ್ ವಾಯುನೆಲೆಯನ್ನು ಕಳೆದುಕೊಂಡಿತು, ಇದರಿಂದಾಗಿ ವಾಯುಮಾರ್ಗದ ಸರಬರಾಜುಗಳು ಹಾಗೂ ಗಾಯಾಳುಗಳನ್ನು ಸಾಗಿಸುವುದು ಕೊನೆಗೊಂಡಿತು. ಸ್ಟ್ಯಾಲಿನ್ಗ್ರಾಡ್‌ಸ್ಕಾಜಾದಲ್ಲಿನ ವಾಯುನೆಲೆಯಲ್ಲಿ ಸೇವೆ ಒದಗಿಸುತ್ತಿದ್ದ ಮೂರನೆಯ ಮತ್ತು ಕೊನೆಯ ರನ್‌ವೇಯಲ್ಲಿ ಜನವರಿ 22–23 ರಂದು ಇಳಿಯುವ ಮತ್ತು ನಿರ್ಗಮಿಸುವುದು ಕೊನೆಯಾಯಿತು. ಯುದ್ಧ ಮುಗಿಯುವ ವರೆಗೂ ನಿರಂತರವಾದ ಯುದ್ಧಸಾಮಗ್ರಿಗಳು ಹಾಗೂ ಆಹಾರ ಎಸೆಯುವುದನ್ನು ಬಿಟ್ಟು ಜನವರಿ 23ರ ಬೆಳಿಗ್ಗೆಯಿಂದ ಯಾವುದೇ ವಿಮಾನಗಳು ಇಳಿದಿಲ್ಲ ಎಂದು ವರದಿಯಾಗಿದೆ. ಜರ್ಮನ್ನರು ಈಗ ಹಸಿವೆಯಿಂದ ಕಷ್ಟಪಡುವುದಷ್ಟೇ ಅಲ್ಲದೇ ಅವರು ಯುದ್ಧ ಸಾಮಾಗ್ರಿಗಳಿಂದ ವಿಮುಖರಾಗುತ್ತಿದ್ದಾರೆ. ಆದಾಗ್ಯೂ ಜರ್ಮನ್ನರು ತಮ್ಮ ಮೊಂಡುತನದಿಂದ ಸೋವಿಯತ್ ಅನ್ನು ಎದುರಿಸುತ್ತಿದ್ದರು ಅದಕ್ಕೆ ಕಾರಣ ಅವರು ಬಲವಾಗಿ ನಂಬಿದ್ದರು ಯಾರು ಶರಣಾಗುತ್ತಾರೊ ಅವರಿಗೆ ಸೋವಿಯತ್ ಮರಣದಂಡನೆಯನ್ನು ವಿಧಿಸುತ್ತದೆ ಎಂದು. ನಿರ್ದಿಷ್ಟವಾಗಿ ಅದೇ ಸ್ವಪ್ರೇರಿತರಾಗಿ ಸೋವಿಯತ್ ಜನರು ಜರ್ಮನ್ನರಿಗಾಗಿ ಧನಿ ಎತ್ತಿದ್ದರು ಅವರಿಗೆ ಯಾವುದೇ ರೀತಿಯ ಹುಸಿ ನಂಬಿಕೆಗೆಳಿರಲಿಲ್ಲ ಹಾಗೆಯೆ ವಶಪಡಿಸಿಕೊಳ್ಳುವ ವಿಧಿಯ ಯಾವುದೇ ಭ್ರಮೆಯು ಇರಲಿಲ್ಲ. ಸೋವಿಯತ್ ಮೊದಲಿಗೆ ಜರ್ಮನ್ ಸೈನಿಕರ ದಾಳಿಯಿಂದ ಮತ್ತು ಸೈನ್ಯ ಬಲಪಡಿಸುವ ನಿಟ್ಟಿನಿಂದ ನಡೆಸಿದ ಕಾರ್ಯವೈಕರಿಯ ಬಗ್ಗೆ ಆಶ್ಚರ್ಯ ಚಕಿತವಾಗಿತ್ತು. ಸ್ಟಾಲಿನ್‌ಗ್ರಾಡ್‌ನಿಂದ ನಗರದಲ್ಲಿನ ಕದನವು ಮತ್ತೆ ಪ್ರಾರಂಭವಾಯಿತು ಆದರೆ ಈ ಸಂದರ್ಭದಲ್ಲಿ ಸೋವಿಯತ್‌ನ ವಾಯುಪಡೆಯನ್ನು ಹಿಂದಿಕ್ಕಿತು. ಅವರು ಕಾರ್ಖಾನೆಯುಕ್ತ ಪ್ರದೇಶಗಳಲ್ಲಿ ಸೂಕ್ತ ರಕ್ಷಣೆಯನ್ನು ಹೊಂದಿತ್ತು. ಹಾಗೆಯೆ ಸೋವಿಯತ್ ಬಹುತೇಕ ವಶಪಡಿಸಿಕೊಂಡಿತ್ತು ಅಂತೆಯೆ ತಮ್ಮ ಉಗ್ರತ್ವವನ್ನು ತಿಂಗಳ ಹಿಂದೆಯಷ್ಟೆ ತೊರಿಸಿದ್ದರು. ಜರ್ಮನ್ನರು ಬಾಂಬ್ ದಾಳಿಯಿಂದ ರಕ್ಷಿಸಿಕೊಳ್ಳಲು ತಮ್ಮ ಕಿಟಕಿಗಳಿಗೆ ವೈರ್ ನೆಟ್‌ಗಳನ್ನು ಬಳಸಲಾರಂಭಿಸಿದರು. ಇದಕ್ಕೆ ಪ್ರತಿಯಾಗಿ ಸೋವಿಯತ್ ರಷ್ಯ ಮೀನಿನ ಗಾಳಗಳನ್ನು (ಕೊಕ್ಕೆ) ಮುಂಭಾಗಕ್ಕೆ ಕಟ್ಟಿ ಅದನ್ನು ಎಸೆದಾಗ ಕಂಪನದಿಂದ ಆ ಕೊಕ್ಕೆ ಹಿಂದುಳಿಯುವಂತೆ ಉಪಾಯ ಹೂಡಿತ್ತು. ಈಗ ನಗರದಲ್ಲಿ ಜರ್ಮನ್ನರಿಗೆ ಉಪಯುಕ್ತವಾಗುವಂಥಹ ಯಾವುದೇ ಯುದ್ಧ ಟ್ಯಾಂಕ್‌ಗಳಿಲ್ಲ. ಆ ಟ್ಯಾಂಕುಗಳು ಇಂದಿಗೂ ಸ್ಥಿರ ನಿರ್ವಹಣೆಯಲ್ಲಿ ಕಾರ್ಯನಿರ್ವಹಿಸುವಂತೆ ಇವೆ. ನಗರ ಪ್ರದೇಶಗಳಲ್ಲಿ ಬೀಡುಬಿಟ್ಟಿದ್ದ ಯುದ್ಧಟ್ಯಾಂಕ್‌ಗಳ ಬಗ್ಗೆ ಹಾಗೂ ಅಲ್ಲಿನ ನಿರ್ಬಂಧ ಪ್ರದೇಶಗಳ ಬಗ್ಗೆ ಸೋವಿಯತ್ ಹೆಚ್ಚು ತಲೆ ಕೆಡಿಸಿಕೊಳ್ಳಲಿಲ್ಲ. ಸೋವಿಯತ್‌ನ ರಾಯಭಾರಿ ಪಕ್ಷದಲ್ಲಿ ಬಂದಿದ್ದ ಮೇಜರ್ ಅಲೆಗ್ಸಾಂಡರ್ ಸ್ಮೈಸ್ಲೊ, ಕ್ಯಾಪ್ಟನ್ ನಿಕೊಲಯ್ ಡ್ಯಟ್ಲೆಂಕೊ ಹಾಗೂ ಒಬ್ಬ ಕಹಲೆ ಊದುವವ ಒಳಗೊಂಡಂತೆ ಒಂದು ಮಹತ್ತರ ಅವಕಾಶವನ್ನು ನಿಡುತ್ತಾನೆ ಅದೆಂದರೆ 24ಘಂಟೆಗಳ ಒಳಗಾಗಿ ಸೇನೆಗೆ ವಶವಾದಲ್ಲಿ ಎಲ್ಲಾ ಒತ್ತೆಯಾಲುಗಳ ಹಿತ ರಕ್ಷಣೆ, ತಮ್ಮ ಸ್ವತ್ತುಗಳನ್ನು ಕಾಯ್ದುಕೊಳ್ಳುವ,ಎಂದಿನಂತೆ ಸಾಮಾನ್ಯ ಊಟದ ವ್ಯವಸ್ಥೆ, ಹಾಗೂ ಇಶ್ಚಿಸಿದಲ್ಲಿ ಯುದ್ಧದ ನಂತರ ಯಾವೂದೇ ರಾಷ್ಟಗಳಿಗೆ ಕಳುಹಿಸಿಕೊಡುವ ಭರವಸೆಯನ್ನು ನೀಡುತ್ತಾನೆ. ಆದರೆ ಇದನ್ನು ನಿರಾಕರಿಸಿದ ಪೌಲಸ್ ಕೊನೆಯದಾಗಿ ರಾಷ್ಟ್ರೀಯ ಕೆಲಸಕ್ಕೆ ಅಣಿಯಾಗುವುದೊ ಅಥವಾ ತನ್ನ ಮನುಷ್ಯನ ಅವನತಿಗೆ ಸಾಕ್ಷಿಯಾಗುವುದೊ ಎಂಬ ಗೊಂದಲಕ್ಕೆ ಬಿದ್ದನು.
30ರ ಜನವರಿ 1943ರ ವೇಳೆಗೆ ಹಿಟ್ಲರ್ ಅಧಿಕಾರಕ್ಕೆ ಬಂದು 10 ನೇ ವರ್ಷದ ಸಂಭ್ರಮದಾಚರಣೆಯಲ್ಲಿ ಪೌಲಸ್ ಅನ್ನು ಜನರಲ್ ಫೀಲ್ಡ್ ಮಾರ್ಶಲ್  ಆಗಿ ನೇಮಿಸಿದನು ಪ್ರಾಸಂಗಿಕವಾಗಿ ಮಾತನಾಡಿದ ಹಿಟ್ಲರ್ ಅಲ್ಲಿಯವರೆಗೂ ಯಾವುದೇ ಜರ್ಮನ್ ಫೀಲ್ಡ್ ಮಾರ್ಷಲ್ ಕೈದಿಯಾಗಿರಲಿಲ್ಲ ಹಾಗೆ  ಪೌಲಸ್ ತನ್ನ ಜಿವನವನ್ನೆ ಇದಕ್ಕಾಗಿ ಮೀಸಲಿಟ್ಟಿದ್ದಾನೆಂದು ಹೇಳಿದನು. ಅದೇನೆ ಇದ್ದರು ಸೋವಿಯತ್ ರಷ್ಯ ಪೌಲಸ್‌ನ ಮುಖ್ಯ ಕಛೇರಿಯಾದ ಪಾಲು ಕಟ್ಟಡ ಗಮ್ ಮೇಲೆ ದಾಳಿ ಮಾಡಿದ ಮಾರನೆಯ ದಿನ  ಪೌಲಸ್ ಸೆರೆಯಾದನು ಅಳಿದುಳಿದ ಅಕ್ಷ ದಳಗಳು ಸ್ಟಾಲಿನ್‌ಗ್ರಾಡ್‌ನಲ್ಲಿ  ಫೆಬ್ರವರಿ 2ರಂದು ವಶವಾದವು ಅಂತೆಯೆ ಸುಸ್ತಾಗಿದ್ದ, ತುಂಬ ಹಸಿದಿದ್ದ, 19ಸಾವಿರ ಒತ್ತೆಯಾಲುಗಳು, 3,000 ರೊಮೇನಿಯನ್ಸ್, 20ನೇ ಕಾಲಾಲುದಳ, 1ನೇ ಅಶ್ವದಳ,ಸೇರಿದಂತೆ ಹಲವು ದಳಗಳನ್ನು ಪ್ರತ್ಯೆಕಿಸಲಾಯಿತು. ನಿಜವಾಗಿಯೂ ಸೋವಿಯತ್ ರಷ್ಯ ಸಂತೋಷದಲ್ಲಿ ತೇಲಿತು ಕಾರಣ 22ಜನರಲ್‌ಗಳನ್ನು ಒಳಗೊಂಡಂತೆ ಒತ್ತೆಯಾಳುಗಳನ್ನಾಗಿ ಸೆರೆಹಿಡಿತ್ತು. ಕುಪಿತನಾಗಿದ್ದ ಹಿಟ್ಲರ್ ನಂಬಿಕೆಯಿಂದ ಹೇಳಿದ್ದ ಪೌಲಸ್ ತನ್ನ ಮಾನಸಿಕ ಸ್ಥಿರತೆಯನ್ನು ಕಾಪಾಡಿಕೊಳ್ಳಲು ನಿಶ್ಚಿಂತೆಯಿಂದಿರಲು ಹೇಳಿದ್ದನು ಆದರೆ  ಪೌಲಸ್ ಮಾಸ್ಕೋ‌ಕ್ಕೆ ಹೋಗಲು ನಿರ್ಧರಿಸಿದ್ದನು. ಜರ್ಮನ್ ಸರ್ಕಾರ 1943ರ ಜನವರಿಯವರೆಗೆ ಅಧಿಕೃತವಾಗಿ ಈ ವಿಪತ್ತನ್ನು ಸ್ಪಷ್ಟಪಡಿಸಿರಲಿಲ್ಲ. ಸ್ಟಾಲಿನ್‌ಗ್ರಾಡ್‌ ಮೊದಲ ಬಾರಿಗೆ ನಾಜಿಗಳ ಸರ್ಕಾರ ಸಾರ್ವಜನಿಕವಾಗಿ ಯುದ್ಧದಲ್ಲಿ ಸೋತಿದ್ದನ್ನು ದಾಖಲಿಸಿಕೊಂಡಿತು. ಆದರೆ ಜರ್ಮನಿಗೆ ಇದು ಮೊದಲ ಸೋಲೆನೂ ಆಗಿರಲಿಲ್ಲ. ಸೋವಿಯತ್ ರಷ್ಯವು ಭಾಗಶಃ ಅಧಿಕ ಪ್ರಮಾಣದ ಸಾವು ನೋವುಗಳಿಗೆ ಸಾಕ್ಷಿಯಾಗಿತ್ತು ಅಂತೆಯೆ ಅಭೂತ ಪೂರ್ವ ಗೆಲುವು ಸಾಧಿಸಿತ್ತು. ಪೂರ್ವದಲ್ಲಿ ಜರ್ಮನಿ ಕಂಡದ್ದಕ್ಕಿಂತ 3ಪಟ್ಟು ಹೆಚ್ಚಿನ ಸಾವು ನೋವುಗಳನ್ನು ರಷ್ಯ ಅನುಭವಿಸಿತು. 31ರ ಜನವರಿ ಜರ್ಮನ್ ರಾಜ್ಯ ರೇಡಿಯೊ ತನ್ನ ಸಂಬರ್ ಅಡಗಿಒ ಮೂವ್‌ಮೆಂಟ್  ಅನ್ಟೊನ್ ಬೃಕ್ನೆರ್ ರ ಸ್ವರ ಮೇಳವನ್ನು ರದ್ದುಗೊಳಿಸಿ ಸ್ಟಾಲಿನ್‌ಗ್ರಾಡ್‌ನ ಸೋಲಿನ ಬಗ್ಗೆ ಬಿತ್ತರಿಸಿತ್ತು.
18ನೇ ಫೆಬ್ರವರಿ ಪ್ರಚಾರ ಮತ್ತು ಪ್ರಸಾರ ಮಂತ್ರಿ ಜೋಸೆಫ್ ಗೊಎಬ್ಬೆಲ್ಸ್ ತನ್ನ ಮಹತ್ವದ ಭಾಷಣದಲ್ಲಿ ಜರ್ಮನ್ ನಾಗರಿಕರನ್ನು ಉದ್ದೇಶಿಸಿ  ಫಲಿತಾಂಶವನ್ನು ಒಪ್ಪಿಕೊಳ್ಳುವಂತೆ ಮತ್ತು ತನ್ನ ರಾಷ್ಟ್ರದ ಬಹುಸಂಖ್ಯಿತರನ್ನು ಈ ಯುದ್ಧದಲ್ಲಿ ಪಾಲ್ಗೊಲ್ಲುವಂತೆ ಸ್ಪೋರ್ಟ್ಪಲಸ್ಟ್ ಭಾಷಣವನ್ನು ಬರ್ಲಿನ್‌ನಲ್ಲಿ ಮಾಡಿದನು. ಜರ್ಮನ್ ಸಾಕ್ಷಚಿತ್ರ ಸ್ಟಾಲಿನ್‌ಗ್ರಾಡ್‌  ಪ್ರಕಾರ 11.000ಕ್ಕೂ ಹೆಚ್ಚು ಸೈನಿಕರು ಸಾಯುವುದಕ್ಕಾಗಿ ಯುದ್ಧ ಮಾಡುವುದಕ್ಕಿಂತ ಸೋವಿಯತ್ ಯುದ್ಧ ಕೈದಿಗಳಾಗಿ ಸ್ವಲ್ಪ ದಿನ ಜೀವ ಉಳಿಸಿಕೊಳ್ಳುವುದೆ ಒಳ್ಳೆಯದೆಂದು ಸೋವಿಯತ್ ಸೈನಿಕರಿಗೆ ಶರಣಾದರು. ಅವರು ಸೆರೆಮನೆಯಲ್ಲಿ ಬಂಧಿಸುವುದನ್ನು ಮತ್ತು ಕೊಳಕನ್ನು ವಿರೋಧಿಸಿದರು. ಸೋವಿಯತ್ ಗುಪ್ತಚರ ವರದಿಯೊಂದರ ಸಾಕ್ಷ ಚಿತ್ರವೊಂದರಂತೆ 2418ರಷ್ಟು ಸೈನಿಕರು ಈ ಸಮಯದಲ್ಲಿ ಮೃತಪಟ್ಟರೆ ಸುಮಾರು 8646 ಸೈನಿಕರು ಬಂಧನಕ್ಕೊಳಗಾದರು.
ಸ್ಟಾಲಿನ್‌ಗ್ರಾಡ್‌ನಲ್ಲಿ ಒತ್ತೆಯಾಳಾದ ಸುಮಾರು 91ಸಾವಿರದಷ್ಟು ಜರ್ಮನ್ ಸೈನಿಕರಲ್ಲಿ ಕೇವಲ 5000ದಷ್ಟು ಸೈನಿಕರಷ್ಟೆ ವಾಪಸ್ಸಾದರು. ಮೊದಲೆ ಬೇನೆಯಿಂದ ಬಳಲುತ್ತಿದ್ದ ಯುದ್ಧ ಕೈದಿಗಳು ಹಸಿವು, ಮತ್ತು ಅಗತ್ಯ ವೈಧ್ಯಕೀಯ ಕೊರತೆಯಿಂದಾಗಿ ಬಳಲುತ್ತಿದ್ದ ಬಹುತೇಕರನ್ನು ಸೋವಿಯತ್ ಕಾರ್ಮಿಕ ಕ್ಯಾಂಪ್‌ಗಳಿಗೆ ಸಾಗಿಸಲಾಯಿತು ಆದರೆ ಅವರಲ್ಲಿ ಬಹುತೇಕ ಮಂದಿ ಚಲಿ,(ಮುಖ್ಯವಾಗಿ ವಿಷಮಶೀತ ಜ್ವರ) ಅತಿಯಾದ ಕೆಲಸದೊತ್ತಡ, ಪೌಷ್ಠಿಕ ಆಹಾರಗಳ ಕೊರತೆಯಿಂದಾಗಿ,ಅಮಾನುಷ ವರ್ತನೆಯಿಂದಾಗಿ ಸಾವಿಗೀಡಾಗಿದ್ದರು. ಕೆಲವರನ್ನು ನಗರಗಳ ಪುನಶ್ಚೇತನಕ್ಕಾಗಿ ಬಳಸಿಕೊಳ್ಳಲಾಗುತ್ತಿತ್ತು. ಮಾರ್ಚ್ 1943ರಲ್ಲಿ 40000 ಟ್ಯ್‌ಫುಸ್(ಸಾಂಕ್ರಾಮಿಕ ರೋಗ) ಕ್ಕೆ ಜರ್ಮನ್ನರು ಸಾಮೊಹಿಕವಾಗಿ ಬಲಿಪಶುಗಳಾದರು. ಕೆಲವೇ ಕೆಲವು ಮೇಲ್ದರ್ಜೆಯ ಅಧಿಕಾರಿಗಳು ಮಾಸ್ಕೊ‌ವನ್ನು ಪ್ರಚಾರಕ್ಕಾಗಿ ಬಳಸಿಕೊಂಡರು ಅಲ್ಲದೆ ಕೆಲವರು ಸ್ವತಂತ್ರ ಜರ್ಮನಿಯ ರಾಷ್ಟ್ರೀಯ ಸಮಿತಿಯ ಸದಸ್ಯರಾಗಿ ಸೇರಿಕೊಂಡರು. ಪೌಲಸ್ ಸೇರಿದಂತೆ ಕೆಲವರು ಹಿಟ್ಲರ್ ವಿರುದ್ಧ ಹೇಳಿಕೆಗಳನ್ನು ಜರ್ಮನ್ ಸೈನಿಕರಿಗೆ ನೀಡಿದರು ಪೌಲಸ್ 1952ರವರೆಗೆ ಸೋವಿಯತ್ ಒಕ್ಕೂಟದಲ್ಲಿದ್ದನು, ನಂತರದಲ್ಲಿ ತನ್ನ ಹಳೆಯ ದಿನಗಳಾನ್ನು ನೆನೆಯುತ್ತ ಸ್ಟಾಲಿನ್‌ಗ್ರಾಡ್‌ನ ತನ್ನ ನಿಲುವನ್ನು ಸಮರ್ಥಿಸಿಕೊಳ್ಳಲು ಪಶ್ಚಿಮ ಜರ್ಮನಿಯ ಡ್ರೆಸ್ಡೆನ್‌ಗೆ ತೆರಳಿದನು, ಕಮ್ಯುನಿಸಮ್‌ನ ಬಗ್ಗೆ ಒಲವು ತೋರಿದ್ದ ಆತ ಯುರೋಪ್‌ನ ಕಳೆದ ಯುದ್ಧದ ಮೆಲುಕು ಹಾಕಿದ್ದನು. ಜನರಲ್ ವಾಲ್ಟರ್ ವಾನ್‌ ಸೆಯ್ಡ್‌ಲಿಟ್ಜ್-ಕುರ್ಜ್‌ಬಚ್ ಸ್ಟಾಲಿನ್‌ಗ್ರಾಡ್‌ನಿಂದ ಹಿಟ್ಲರ್‌ವಿರುದ್ಧದ ಸೈನ್ಯವನ್ನು ಕರೆಸಿಕೊಳ್ಳುವಂತೆ ನಿವೇದಿಸಿಕೊಳ್ಳುತ್ತಾನೆ ಆದರೆ ಸೋವಿಯತ್ ಇದಕ್ಕೆ ಸೊಪ್ಪು ಹಾಕುವುದಿಲ್ಲ. 1955ರ ವರೆಗೂ ಅಂದರೆ ಕೊನ್ರಡ್ ಅಡೆನಎರ್ ರ ಕಮ್ಯುನಿಸ್ಟ್‌ ಪಕ್ಷದ ನೀತಿ ಸಮಿತಿಯ ರೂಪಿತದ ವರೆಗೂ ಬದುಕುಳಿದಿದ್ದ ಯುದ್ಧಕೈದಿಗಳನ್ನು ತಮ್ಮ ತಾಯ್ನಾಡಿಗೆ ಮರಳಿಸಿರಲಿಲ್ಲ.
ಸಾವುನೋವುಗಳು
ಅನೇಕ ಪರಿಣಿತರ ಅಂದಾಜಿನ ಪ್ರಕಾರ 850,000 ಜನ ಜರ್ಮನಿಯ ಸೈನ್ಯದದವರು ಮತ್ತು ಒಕ್ಕೊಟದವರು ಸತ್ತರು (ಸತ್ತವರು, ಅಂಗನ್ಯೂನ್ಯತೆಗೊಳಗಾದವರು, ಸೆರೆಸಿಕ್ಕವರು), ಅದರಲ್ಲಿ ಅನೇಕ ಪಿಒಡಬ್ಲುಗಳು 1943ರಿಂದ 1955ರಲ್ಲಿ ಸೋವಿಯತ್ ಒಕ್ಕೂಟದಲ್ಲಿ ಸಾವಿಗೊಳಗಾದರು. 400,000 ಜರ್ಮನ್ನರು, 120,000 ರೊಮೇನಿಯನ್ನರು, 120,000 ಹಂಗೇರಿಯನ್ನರು, ಮತ್ತು 120,000 ಇಟಾಲಿಯನ್ನರು ಸತ್ತರು, ಗಾಯಗೊಂಡರು, ಅಥವಾ ಸೆರೆಸಿಕ್ಕರು. ಸ್ಟಾಲಿನ್‌ಗ್ರಾಡ್‌ನಲ್ಲಿನ 91,000 ಜರ್ಮನ್ ಪಿಒಡಬ್ಲುಗಳಲ್ಲಿ 27,000 ಒಂದು ವಾರದಲ್ಲಿ ಸತ್ತರು ಮತ್ತು 6,೦೦೦ ಜನ 1955ರಲ್ಲಿ ಜರ್ಮನಿಗೆ ವಾಪಾಸಾದರು. ಸೋವಿಯತ್ ಕ್ಯಾಪ್ಟಿವಿಟಿಯಲ್ಲಿ ಉಳಿದ ಪಿಒಡಬು‌ಗಳು ಸತ್ತರು. ಸೋವಿಯತ್ ಮೂಲಗಳ ಪ್ರಕಾರ ಸ್ಟಾಲಿನ್‌ಗ್ರಾಡ್ ಪ್ರದೇಶದಲ್ಲಿ 1.5 ಮಿಲಿಯನ್ ಜನ ಸತ್ತರು, ಗಾಯಗೊಂಡರು ಮತ್ತು ಸೆರೆಸಿಕ್ಕರು. ದಾಖಲೆಯ ಅಂಕಿಅಂಶಗಳ ಪ್ರಕಾರ ರೆಡ್‌ ಆರ್ಮಿಯು ಒಟ್ಟು 1,129,619 ಜನ ಸಾವು ನೋವಿಗೊಳಗಾದರು; 478,741 ಪುರುಷರು ಸತ್ತರು ಅಥವಾ ಕಾಣೆಯಾದರು 650,878 ಜನರು ಹಾನಿಗೊಳಗಾದರು. ಈ ಸಂಖ್ಯೆಯು ಪೂರ್ಣ ಸ್ಟಾಲಿನ್‌ಗ್ರಾಡ್ ಪ್ರದೇಶದಿಂದಾಗಿದ್ದು; ಪಟ್ಟಣದಲ್ಲಿ ಮಾತ್ರ 750,000 ಜನ ಸತ್ತರು, ಸೆರೆಸಿಕ್ಕರು ಅಥವಾ ಹಾನಿಗೊಳಗಾದರು. ರೆಡ್‌ ಆರ್ಮಿ ದಂಡ ಪಡೆಗಳು (ಸ್ಟ್ರಾಫ್‌ಬ್ಯಾಟಿ ) 278 ಸೋವಿಯತ್ ಸೈನಿಕರನ್ನು ಸಾಯಿಸಿದರು. ಅಲ್ಲದೆ ಜರ್ಮನಿಯ 4ನೇ ಪ್ಯಾನ್ಜರ್‌ ಮತ್ತು 6ನೇ ಸೈನ್ಯದ ವಾಯು ಬಾಂಬ್ ದಾಳಿಯಿಂದ ಸ್ಟಾಲಿನ್‌ಗ್ರಾಡ್‌ನಲ್ಲಿ ಸತ್ತರು ಮತ್ತು ಅದರ ಹೊರವಲಯಗಳಲ್ಲಿ 40,000ಕ್ಕೂ ಹೆಚ್ಚಿನ ಸೋವಿಯತ್ ನಾಗರೀಕರು ಸತ್ತರು, ಅದಲ್ಲದೆ ಪಟ್ಟಣದ ಹೊರಪ್ರದೇಶಗಳಲ್ಲಿ ಸತ್ತವರ ಸಂಖ್ಯೆ ತಿಳಿದಿಲ್ಲ. ಒಟ್ಟು ಯುದ್ಧದಿಂದಾಗಿ ಸೈನ್ಯ ಮತ್ತು ಸೋವಿಯತ್ ಒಕ್ಕೂಟಗಳಲ್ಲಿ 1.7 ಮಿಲಿಯನ್‌ನಿಂದ 2 ಮಿಲಿಯನ್ ಜನ ಸತ್ತರು.
ಯುದ್ಧದ ಸಾಧ್ಯತೆಗಳು
ವಿವಿಧ ಸಮಯಗಳಲ್ಲಿ ಸೋವಿಯತ್ ಪಡೆಗಳು ಯುದ್ಧ ಮಾಡುವ ಮೊದಲು ಜರ್ಮನ್ನರು ನಗರದ 90%ದವರೆಗೂ ಆಕ್ರಮಿಸಿದ್ದರು. ಯುದ್ಧದ ಕೊನೆಗೆ ಸೋವಿಯತ್ ಸೈನ್ಯವ್ಯ್ 6ನೇ ಸೈನ್ಯವನ್ನು ಸುತ್ತುವರೆದಿತು. ಸೋವಿಯತ್ ಸೈನ್ಯದ ವಿರುದ್ಧದ ದಳಿಯಲ್ಲಿ ಕೆಲವು ಜರ್ಮನ್ನರ 4ನೇ ಪನ್ಜರ್‌ ಸೈನ್ಯವು ಸ್ಟಾಲಿನ್‌ಗ್ರಾಡ್‌ನಲ್ಲಿ ಅನೇಕ ಸಾವು ನೋವುಗಳನ್ನು ಅನುಭವಿಸಿತು.
ಜರ್ಮನ್ ಸೈನ್ಯವು ವೇರ್‌ಮಾಹ್ಟ್‌ ಮೊದಲ ಯುದ್ಧಗಳಲ್ಲಿ ಪ್ರಮುಖ ಪಾತ್ರ ವಹಿಸಿತು. ಸ್ಟಾಲಿನ್‌ಗ್ರಾಡ್‌ಗಿಂತ ಮೊದಲು ಸೋವಿಯತ್ ಪಡೆಗಳು ತನ್ನ ಸಾಕಷ್ಟು ಪಡೆಯನ್ನು ಕೂಡಿಹಾಕಿ ಮಾಸ್ಕೊವನ್ನು ವಶಪಡಿಸಿಕೊಂಡಿತು. ಸೀಮಿತ ಸೈನಿಕ ನೆಲೆಯನ್ನು ಹೊಂದಿದ್ದು ಎಲ್ಲಾ ಸಂಪತ್ತುಗಳನ್ನು ಕಳೆದುಕೊಂಡಿದ್ದ ಸ್ಟಾಲಿನ್‌ಗ್ರಾಡ್ ಬಿಟ್ಟು ಆರ್ಮಿ ಗ್ರೂಪ್ ಎ ನೊಂದಿಗೆ ಆರನೇ ಸೈನ್ಯವು ಕಕಾಸಸ್ ಪಡೆಯಲು ಮುಂದುವರೆಯಬಹುದಾಗಿತ್ತು. ಆದರೆ, ಹಿಟ್ಲರ್ ತನ್ನ ಅತ್ಯಂತ ಹೆಚ್ಚಿನ ಅನುಭವವಿದ್ದ ಸೈನಿಕರನ್ನು ಪಟ್ಟಣದ ಮೋಸಯುಕ್ತವಾದ ಓಣಿಗಳಲ್ಲಿ ಯುದ್ಧಮಾಡಿ ಸಾಯಲು ಬಿಟ್ಟುಬಿಟ್ಟ. ಇದು ಸೋವಿಯತ್ ಯೂನಿಯನ್‌ಗೆ ತನ್ನ ಸೈನ್ಯವನ್ನು ಒಟ್ಟುಗೂಡಿಸಿ ಯುದ್ಧ ಮಾಡಲು ಸಹಾಯ ಮಾಡಿತು. ಕೆಲವು ಜರ್ಮನ್ನರು ಹಿಟ್ಲರ್‌ ತನ್ನ ಪ್ರತಿಷ್ಠೆಗೋಸ್ಕರ ದೊಡ್ಡ ಮತ್ತು ಉತ್ತಮವಾದ ಸೈನ್ಯವನ್ನು ಬಲಿಕೊಟ್ಟನೆಂದು ಭಾವಿಸಿದರು. 6ನೇ ಸೈನ್ಯವನ್ನು ಕುರ್ಸ್ಕ್ ಯುದ್ಧಕ್ಕಾಗಿ ಮರು ರೂಪಿಸಲಾಯಿತು, ಆದರೆ ಇದನ್ನು ಒತ್ತಾಯದಿಂದ ಸೇರಿಸಿದ ಜನರಿಂದ ಮಾಡಲಾಗಿತ್ತು, ಮತ್ತು ಇದು ಮೊದಲಿನ ಸೈನ್ಯದಂತಿರಲಿಲ್ಲ.
ಸ್ಟಾಲಿನ್‌ಗ್ರಾಡ್‌ನಲ್ಲಿನ ಜರ್ಮನಿಯ ಸೋಲಿಗೆ ಪ್ರಮುಖ ಕಾರಣಗಳೆಂದರೆ ಹಿಟ್ಲರ್‌ನ ಏಕಕಾಲದಲ್ಲಿ ಹೆಚ್ಚಿನದನ್ನು ಸಾಧಿಸುವ ಪ್ರಯತ್ನ. ದಕ್ಷಿಣ ಸ್ಟಾಲಿನ್‌ಗ್ರಾಡ್‌ದಲ್ಲಿನ ಕಾಕಸಸ್‌ನ ವಿಶೇಷವಾಗಿ ಅಜೆರ್‌ಬೈಜಾನ್‌ನಲ್ಲಿನ ಬಾಕುನಲ್ಲಿನ ತೈಲಬಾವಿಗಳನ್ನು ಎ ಸೈನ್ಯ ತಂಡವು ವಶಪಡಿಸಿಕೊಳ್ಳಲಾರಂಭಿಸಿತು. 1942ರ ದಾಳಿಯ ನಿಜವಾದ ಗುರಿ ತೈಲಬಾವಿಗಳು ಮತ್ತು ಅದನ್ನು ಗೆದ್ದರೆ ಅತ್ಯಂತ ಮುಖ್ಯವಾದ ಯುದ್ಧವನ್ನು ಗೆದ್ದಂತಾಗುವುದು. ಸ್ಟಾಲಿನ್‌ಗ್ರಾಡ್‌ನ್ನು ಆಕ್ರಮಿಸುವ ಬದಲು ಬಿ ಸೈನ್ಯ ತಂಡವೂ ಸಹ ತೈಲಬಾವಿಗಳನ್ನು ಆಕ್ರಮಿಸಲು ಆರಂಭಿಸಿದರೆ ಮಾತ್ರ ಇದನ್ನು ಸಾಧಿಸಬಹುದು. ಇದರಿಂದಾಗಿ ಬಾಕು ಹಿಂದೆಂದಿಗಿಂತ ಗಂಭೀರವಾದ ಆಕ್ರಮಣಗಳನ್ನೆದುರಿಸಿತು. ಹಿಟ್ಲರ್‌ ಕಾಕಸಸ್‌‌ ದಾಳಿಯನ್ನು ರದ್ದುಗೊಳಿಸಿದ್ದರೆ ಸ್ಟಾಲಿನ್‌ಗ್ರಾಡ್‌ನ ಸುತ್ತ ಆಕ್ರಮಿಸಿದ್ದ ಎ ಸೈನ್ಯ ತಂಡವನ್ನು ಬೆಂಬಲಿಸಲು ಸೈನ್ಯ ತಂಡ ಬಿಯನ್ನು ಬಳಸಬಹುದಿತ್ತು ಮತ್ತು ನಗರದಲ್ಲಿ ಯುದ್ಧದಲ್ಲಿ ತೊಡಗಿದ್ದವರಿಗೆ ಸಹಾಯಕವಾಗುತಿತ್ತು. ಹಿಟ್ಲರನ ಉದ್ಧೇಶಗಳು ಜರ್ಮನ್ನರು ಭಾವಿಸಿದ್ದಕ್ಕಿಂತ ಭಿನ್ನವಾಗಿತ್ತು.
ಯುದ್ಧಕ್ಕೆ ಇಒಂದು ತಿರುವು ದೊರೆತಿದ್ದಲ್ಲದೆ, ಸ್ಟಾಲಿನ್‌ಗ್ರಾಡ್ ಜರ್ಮನ್ನರ ವೇರ್‌ಮಾಹ್ಟ್‌  ಮತ್ತು ಸೋವಿಯತ್ ರೆಡ್ ಆರ್ಮಿಯ ಶಿಸ್ತನ್ನು ಹೊರಗೆಡಿವಿತು. ಸೋವಿಯತ್‌ ಮೊದಲು ಸ್ಟಾಲಿನ್‌ಗ್ರಾಡ್‌ನಲ್ಲಿ ಜರ್ಮನ್ನರ ತೀವ್ರದಾಳಿಯ ವಿರುದ್ಧ ರಕ್ಷಣಾತಂತ್ರವನ್ನು ಬಳಸಿತು. ಹೀಗಾಗಿ ಆ ಸಮಯದಲ್ಲಿ ಸೋವಿಯತ್ ಕಡೆ ಅನೇಕ ಹಾನಿಗಳು ಸಂಭವಿಸಿತು, ಹೊಸದಾಗಿ ಸೇರಿದ ಸೈನಿಕರ ಆಯುಷ್ಕಾಲವು ಒಂದು ದಿನಕ್ಕಿಂತ ಕಡಿಮೆಯಿರುತಿತ್ತು, ಮತ್ತು ಸೋವಿಯತ್ ಅಧಿಕಾರಿಗಳ ಜೀವನಾವಧಿಯು ಮೂರುದಿನಗಳಾಗಿತ್ತು. ಅವರ ತ್ಯಾಗಗಳನ್ನು ಜನರಲ್ ರೋಡಿಮ್‌ಟ್ಸೆವ್ನ ಸೈನಿಕ ಸಾಯುವಾಗ ಮುಖ್ಯ ರೈಲ್ವೇ ನಿಲ್ದಾಣದ ಗೋಡೆಯ ಮೇಲೆ ಗೀಚಿ ಸ್ಮಾರಕವಾಗಿಸಿದ– ಇದು ಯುದ್ಧದ ಸಮಯದಲ್ಲಿ 15 ಬಾರಿ ಕೈಯನ್ನು ಬದಲಿಸಿತು – “ರೋಡಿಮ್‌ಟ್ಸೆವ್‌ನ ರಕ್ಷಕರು ತಾಯ್ನಾಡಿಗಾಗಿ ಯುದ್ಧ ಮಾಡಿ ಮತ್ತು ಪ್ರಾಣನೀಡಿದರು.”
ಸ್ಟಾಲಿನ್‌ಗ್ರಾಡ್‌ನಲ್ಲಿನ ಸೋವಿಯತ್ ರಕ್ಷಕರ ನಾಯಕತ್ವಕ್ಕಾಗಿ, ನಗರಕ್ಕೆ 1945ರಲ್ಲಿ ಹಿರೋ ಸಿಟಿ ಬಹುಮಾನವನ್ನು ನೀಡಲಾಯಿತು. ಯುದ್ಧದ ಇಪ್ಪತ್ನಾಲು ವರ್ಷಗಳ ನಂತರ ಅಕ್ಟೋಬರ್‌ 1967ರಲ್ಲಿ, ಭಾರಿ ಗಾತ್ರದ ಸ್ಮಾರಕವಾದ ಮದರ್ ಮದರ್‌ಲ್ಯಾಂಡ್‌ನಲ್ಲಿನ ಮಮಯೆವ್ ಕುರ್ಗನ್ ಪ್ರತಿಮೆಯು ನಗರದ ಮೇಲೆ ಕಣ್ಣು ಹಾಯಿಸುವಂತೆ ಮಾಡುತ್ತದೆ. ಈ ಪ್ರತಿಮೆಯು ಯುದ್ಧ ಸ್ಮಾರಕ ಸಂಕೀರ್ಣದಲ್ಲಿದ್ದು ಯುದ್ಧದಿಂದ ಉದ್ದೇಶಪೂರ್ವಕವಾಗಿ ಹಳುಮಾಡಿದುರಿಂದ ಅಳಿದುಳಿದ ಗೋಡೆಗಳನ್ನೂ ಇದು ಹೊಂದಿದೆ. ಗ್ರೈನ್ ಸಿಲೊ ಮತ್ತು ಸೈನಿಕರು ಎರೆಡು ತಿಂಗಳುಗಳ ಕಾಲ, ಬಿಡುಗಡೆಯಾಗುವವರೆಗೂ ತಂಗಿದ್ದ ಸ್ಥಳವಾದ ಪಾವ್ಲೋವ್ಸ್ ಹೌಸ್‌ನ್ನು ಈಗಲೂ ಜನರು ಸಂದರ್ಶಿರುತ್ತಾರೆ. ಇಂದಿಗೂ ಸಹ ಮಮಯೆವ್ ‌ಕುರ್ಗಾನ್‌ನಲ್ಲಿ ಮೂಳೆಗಳು ಮತ್ತು ತುಕ್ಕು ಹಿಡಿದ ಭಾಗಗಳನ್ನು ಕಾಣಬಹುದು, ಇದು ಎರಡೂ ಪಕ್ಷದವರ ಯುದ್ಧದ ಸಮಯದ ಸಾವು ನೋವುಗಳ ಮತ್ತು ಭಾರಿ ವಿರೋಧದ ನಡುವೆಯೂ ಯಶಸ್ವಿಯಾದ ಸಂಕೇತಗಳಾಗಿವೆ.
ಇನ್ನೊಂದೆಡೆಯಲ್ಲಿ ಜರ್ಮನ್‌ ಸೈನ್ಯವು ಸೆರೆಯಾದ ನಂತರ ಗಮನಾರ್ಹವಾದ ಶಿಸ್ತಿನಿಂದ ವರ್ತಿಸಿತು. ಮೊದಲ ಬಾರಿಗೆ ಅಂತಹ ವ್ಯತಿರಿಕ್ತ ಪರಿಸ್ಥಿತಿಗಳನ್ನು ಅದು ಎದುರಿಸಿತ್ತು. ನಂತರದ ಮುತ್ತಿಗೆಯಲ್ಲಿ ಅನೇಕ ಜರ್ಮನ್ ಸೈನಿಕರು ಅಹಾರ ಮತ್ತು ಬಟ್ಟೆಯ ಕೊರತೆಯಿಂದಾಗಿ ಬಳಲಿದರು ಮತ್ತು ಮರಗಟ್ಟಿ ಸತ್ತರು. ಅವರ ಪ್ರತಿಭಟನೆಯು ಯಾವುದೇ ಪರಿಣಾಮವನ್ನು ಬೀರದಿರುವುದರಿಂದ ಕೊನೆಯವರೆಗೂ ಶಿಸ್ತನ್ನು ಕಾಪಾಡಿಕೊಳ್ಳಲಾಯಿತು. ವಾನ್ ಮ್ಯಾನ್‌ಸ್ಟೈನ್‌ನೊಳಗೊಂಡಂತೆ ಹಿಟ್ಲರ್‌‌ನ ಅನೇಕ ಉನ್ನತ ಮಟ್ಟದ ಜನರಲ್‌ಗಳ ಸಲಹೆಯ ವಿರುದ್ಧವಾಗಿ ಫ್ರೀಡ್ರಿಕ್ ಪೌಲಸ್ ಹಿಟ್ಲರ್‌ನ ಆದೇಶಗಳನ್ನು ಪಾಲಿಸಿದನು, ಮತ್ತು ನಗರದಿಂದ ಹೊರಬರುವ ಪ್ರಯತ್ನವನ್ನೂ ಮ್. ಜರ್ಮನ್ನರ ಯುದ್ಧಸಾಮಗ್ರಿಗಳು, ಸರಬರಾಜು ಮತ್ತು ಆಹಾರಗಳು ದುರ್ಲಭವಾದವು.
ಜನಪ್ರಿಯ ಸಂಸ್ಕೃತಿಯಲ್ಲಿ
ಯುದ್ಧದ ಕಟ್ಟಕಡೆಯ ಭಾಗವಾಗಿ ಜರ್ಮನ್ ಸೈನಿಕರ ಸಮೂಹ ಸಾವು, ಸೋವಿಯತ್‌ನ ಚಲಿ, ಹಾಗೂ ಅವರ ಹಸಿವಿನ ಕೂಗು, ಯದ್ಧ ಬರ್ಬರತೆಯ ಬಗ್ಗೆ ಮನ ಕಲಕುವಂತೆ ಹಲವು ಸಿನಿಮಾಗಳು ಜರ್ಮನ್, ರಷಿಯನ್, ಬ್ರಿಟೀಷ್ ಮತ್ತು ಅಮೆರಿಕನ್ ಮೂಲ ಭಾಷೆಯಲ್ಲಿ ಮೂಡಿ ಬಂದಿತು ಅಲ್ಲದೆ ಹಲವು ಪುಸ್ತಕಗಳಲ್ಲಿ ಯುದ್ಧಾನಂತರದ ನೋವಿನ ಚಿತ್ರಣ ಕಣ್ಣಿಗೆ ಕಟ್ಟುವಂತೆ ಪ್ರತಿಫಲಿಸಿತು. ಜರ್ಮನ್ ಮೇಲಿನ ದಾಳಿಯ ಸತ್ಯ ಮತ್ತು ಜರ್ಮನ್‌ನ ಹೊರಟುತನ ಅದರಿಂದ ಆದ ಹಿಂದೆಂದೂ ಕಂಡಿರದಂಥಹ ಮಾನವ ಮಾರಣ ಹೋಮಗಳ ಬಗ್ಗೆ ವಿಸ್ಮೃತವಾಗಿ ಚರ್ಚಿಸಿದ್ದವು.
ಸ್ಟಾಲಿನ್‌ಗ್ರಾಡ್‌ನ್ನು ವಸ್ತುವನ್ನಾಗಿಟ್ಟುಕೊಂಡು ವೆಸ್ಟ್‌ಇಂಡಿಯನ್‌ ಮೂಲದವರಾದ ಕವಿ ರೋಬರ್ಟ್‌ ಬ್ಲಾಕ್‌ಮನ್ ಕಾವ್ಯವನ್ನೆ ರಚಿಸಿದ್ದಾರೆ. ಈ ಕಾವ್ಯವೂ ಪ್ರಕಟಗೊಂಡ ಎರಡನೆ ಬದಿಯಲ್ಲಿ ರೊಬರ್ಟ್ ವ್ಯಟ್ಟ್ ಅಡಾಲ್ಫ್ ಹಿಟ್ಲರ್‌ನನ್ನು 2 ನೇ ವಿಶ್ವ ಸಮರದಲ್ಲಿ ಸೋಲಿಸಿದ ಉದ್ದೇಶ ಮತ್ತು ಪರಿಣಾಮ ಸೋವಿಯತ್ ಒಕ್ಕೂಟದ ಶೀತಲಸಮರದ ಬಗೆಗಿನ ಬೆಳಕು ಚೆಲ್ಲುತ್ತದೆ.
ಮುಗಿಲ ಮಲ್ಲಿಗೆ
ವರ್ಗ:ವರ್ಷ-೧೯೮೫ ಕನ್ನಡಚಿತ್ರಗಳು
ಸಿಂಗಪುರ್ ಏರ್ಲೈನ್ಸ್
thumb|ದಿ ಸಿಂಗಪುರ್ ಏರ್ಲೈನ್ಸ್ ಬಿಲ್ಡಿಂಗ್
ಸಿಂಗಪುರ್ ಏರ್ಲೈನ್ಸ್ ಲಿಮಿಟೆಡ್ (ಎಸ್ಐಎ ) (Syarikat Penerbangan Singapura;, ಸಂಕ್ಷಿಪ್ತ ರೂಪ 新航; சிங்கப்பூர் வான்வழி) (sgx: C6L) ಸಿಂಗಪುರ್್ದ ಧ್ವಜವನ್ನು ಒಯ್ಯುತ್ತಿದೆ.(ಸರ್ಕಾರಿ ಸ್ವಾಮ್ಯದ ಸಂಸ್ಥೆ)  ಸಿಂಗಪುರ್ ಏರ್ಲೈನ್ಸ್ ಚಾಂಗಿ ಏರ್ಪೋರ್ಟ್್ನಲ್ಲಿ ಒಂದು ಕೇಂದ್ರದಿಂದ ಕಾರ್ಯಾಚರಣೆ ನಡೆಸುತ್ತಿದ್ದು ಆಗ್ನೇಯ ಏಶಿಯಾ, ಪೂರ್ವ ಏಶಿಯಾ, ದಕ್ಷಿಣ ಏಶಿಯಾ ಮತ್ತು "ಕಾಂಗರೂ ಮಾರ್ಗ"ದ ಮಾರುಕಟ್ಟೆಯಲ್ಲಿ ಒಂದು ಬಲವಾದ ಅಸ್ತಿತ್ವವನ್ನು ಹೊಂದಿದೆ. ಕಂಪನಿಯು ಪೆಸಿಫಿಕ್ ಸಾಗರದಾಚೆಯೂ ವಿಮಾನಗಳನ್ನು ಹಾರಿಸುತ್ತದೆ, ಇದರಲ್ಲಿ ಜಗತ್ತಿನ ಎರಡು ಅತಿ ದೂರದ ತಡೆ-ರಹಿತ ವಾಣಿಜ್ಯ ವಿಮಾನಗಳು ಸಿಂಗಪುರದಿಂದ ನೆವಾರ್ಕ್ ಮತ್ತು ಲಾಸ್ ಎಂಜಿಲಿಸ್ ಸೇರಿದೆ. ಇದಕ್ಕೆ ಏರ್್ಬಸ್ ಎ340-500 ಬಳಸುತ್ತಿದೆ.
ಸಿಂಗಪುರ್ ಏರ್ಲೈನ್ಸ್ "ಸುಪರ್್ಜಂಬೋ" ಏರ್್ಬಸ್ ಎ380ಯ ಆರಂಭದ ಗ್ರಾಹಕ ಆಗಿತ್ತು. ಏರ್ಲೈನ್್ಗೆ ಸಂಬಂಧಿಸಿದ ಏರ್್ಕ್ರಾಫ್ಟ್್ಗಳ ನಿರ್ವಹಣೆ ಮತ್ತು ಎಂಜಿನಿಯರಿಂಗ್್ನಂಥ ವೈವಿಧ್ಯಮಯ ಉದ್ಯಮವನ್ನು ಎಸ್ಐಎ ಹೊಂದಿದೆ. ಇದರ ಸಂಪೂರ್ಣ ಮಾಲೀಕತ್ವವನ್ನು ಹೊಂದಿರುವ ಅಂಗಸಂಸ್ಥೆ ಸಿಲ್ಕ್್ಏರ್. ಎರಡನೆ ದರ್ಜೆಯ ನಗರಗಳಿಗೆ ಚಿಕ್ಕ ಸಾಮರ್ಥ್ಯದ ಅಗತ್ಯಗಳೊಂದಿಗೆ ಪ್ರಾದೇಶಿಕ ಹಾರಾಟವನ್ನು ಇದು ನಿರ್ವಹಿಸುತ್ತದೆ. ಅಂಗಸಂಸ್ಥೆ ಸಿಂಗಪುರ್ ಏರ್ಲೈನ್ಸ್ ಕಾರ್ಗೋ ಎಸ್ಐಎದ ಸಮರ್ಪಿತ ಸರಕು ಸಾಗಣೆ ವಿಮಾನಗಳನ್ನೂ ನಿರ್ವಹಿಸುವುದು ಮತ್ತು ಎಸ್ಐಎದ ಪ್ರಯಾಣಿಕರ ವಿಮಾನದಲ್ಲಿಯ ಸರಕು-ಒಯ್ಯುವ ಸಾಮರ್ಥ್ಯವನ್ನು ನಿರ್ವಹಿಸುವುದು. ಎಸ್ಐಎ ವರ್ಜಿನ್ ಅಟ್ಲಾಂಟಿಕ್್ನಲ್ಲಿ ಶೇ.49 ಶೇರುಗಳನ್ನು ಹೊಂದಿದೆ. ಟೈಗರ್ ಏರ್್ವೇಸ್್ನಲ್ಲಿಯ ತನ್ನ ಹಕ್ಕಿನಿಂದ ಕಡಿಮೆ- ವೆಚ್ಚದ ಸಾಗಾಟದ ನಿರ್ವಹಣೆ ಮಾಡುವುದು. ಆದಾಯ, ಪ್ರಯಾಣಿಕರು, ಕಿಲೋಮೀಟರು ಗಳ ದೃಷ್ಟಿಯಿಂದ ಜಗತ್ತಿನಾದ್ಯಂತ ಇರುವ 15 ಉನ್ನತ ವಿಮಾನ ಕಂಪನಿಗಳಲ್ಲಿ ಇದೂ ಒಂದು. ಅಂತಾರಾಷ್ಟ್ರೀಯ ಪ್ರಯಾಣಿಕರ ಸಾಗಾಟದಲ್ಲಿ ಇದು ಜಗತ್ತಿನಲ್ಲಿ 6ನೆ ಸ್ಥಾನದಲ್ಲಿದೆ.
ಹುಟ್ಟು
thumb|ಮಲಯನ್ ಏರ್ವೇಸ್ ಮೊಟ್ಟಮೊದಲ ಬಾರಿಗೆ ಕಾರ್ಯಾಚರಣೆ ನಡೆಸಿದ ವಿಮಾನದ ಮಾದರಿ- ಏರ್ ಸ್ಪೀಡ್ ಕೊನ್ಸುಲ್ (VR-SCD) ಇದು ಸಿಂಗಪುರ್ ಏರ್ಲೈನ್ಸ್ ನ ಮುಂಚೂಣಿಯಲ್ಲಿತ್ತು.
ಮಲಯನ್ ಏರ್ಲೈನ್ಸ್ (ಎಂಎಎಲ್)ನ ಒಳಸಂಸ್ಥೆಯಾಗಿ ಸಿಂಗಪುರ್ ಏರ್ಲೈನ್ಸ್ 1937ರ ಅಕ್ಟೋಬರ್ 12ರಂದು ಆರಂಭವಾಯಿತು. ಆರಂಭಿಸಿದವರು ಲಿವರ್್ಪೂಲ್್ನ ಓಸಿಯನ್ ಸ್ಟೀಮ್್ಶಿಪ್ ಕಂಪನಿ, ಸಿಂಗಪುರದ ಸ್ಟ್ರೇಟ್ಸ್ ಸ್ಟೀಮ್್ಶಿಪ್ ಕಂಪನಿ ಮತ್ತು ಇಂಪೀರಿಯಲ್ ಏರ್ವೇಸ್. ಈ ಏರ್ಲೈನ್್ದ ಪ್ರಥಮ ಹಾರಾಟವು ಒಂದು ಬಾಡಿಗೆಯ ಹಾರಾಟವಾಗಿತ್ತು. ಸಿಂಗಪುರದ ಬ್ರಿಟಿಷ್ ಸ್ಟ್ರೇಟ್ಸ್ ಸೆಟ್ಲಮೆಂಟ್್ನಿಂದ ಕೌಲಾಲಂಪುರಕ್ಕೆ 1947ರ ಏಪ್ರಿಲ್ 2ರಂದು ಈ ಹಾರಾಟ ನಡೆಯಿತು. ಅದು ಏರ್್ಸ್ಪೀಡ್ ಕನ್ಸುಲ್ ಅವಳಿ- ಇಂಜಿನ್್ನ ಏರ್್ಪ್ಲೇನ್ ಆಗಿತ್ತು. ನಿಯಮಿತವಾದ ವಾರದ ವೇಳಾಪಟ್ಟಿಯ ವಿಮಾನ ಹಾರಾಟವು ಸ್ವಲ್ಪಕಾಲದಲ್ಲಿಯೇ ಸಿಂಗಪುರದಿಂದ ಕೌಲಾಲಂಪುರಕ್ಕೆ, ಇಪೋಹ್ ಮತ್ತು ಪೆನಾಂಗ್್ಗೆ 1947ರ ಮೇ 1ರಿಂದ ಅದೇ ಮಾದರಿಯ ವಿಮಾನದಿಂದ ಆರಂಭವಾಯಿತು. 1940 ಮತ್ತು 1950ರ ದಶಕದ ಉಳಿದ ಭಾಗದಲ್ಲಿ ಈ ಏರ್ಲೈನ್ ವಿಸ್ತರಣೆಯನ್ನು ಮುಂದುವರಿಸಿತು. ಇತರ ಬ್ರಿಟಿಷ್ ಕಾಮನ್ವೆಲ್ತ್ ಏರ್ಲೈನ್ಸ್ (ಬಿಓಎಸಿ ಮತ್ತು ಕ್ವಾಂಟಾಸ್ ಎಂಪಾಯರ್ ಏರ್್ವೇಸ್ ರೀತಿ) ಹಾಗೆ ತಾಂತ್ರಿಕ ನೆರವನ್ನು ಒದಗಿಸಿತು ಅದೇ ರೀತಿ ಐಎಟಿಎ ಸೇರುವುದಕ್ಕೆ ನೆರವನ್ನೂ ನೀಡಿತು. 1955ರ ವೇಳೆಗೆ ಮಲಯನ್ ಏರ್್ವೇಸ್' ಪಡೆಯು ದೊಡ್ಡ ಸಂಖ್ಯೆಯಲ್ಲಿ ಡೌಗ್ಲಾಸ್ ಡಿಸಿ-3ಗಳನ್ನು ಸೇರಿಸಿಕೊಂಡು ಬೆಳೆಯಿತು. 1957ರ ವೇಳೆಗೆ ಸಾರ್ವಜನಿಕವಾಗಿ ಕಾಣಿಸಿಕೊಂಡಿತು. ಮೊದಲ ಎರಡು ದಶಕಗಳಲ್ಲಿ ಬಳಸುತ್ತಿದ್ದ ಇತರ ಏರ್್ಕ್ರಾಫ್ಟ್್ಗಳೆಂದರೆ ಡೌಗ್ಲಾಸ್ ಡಿಸಿ-4 ಸ್ಕೈಮಾಸ್ಟರ್, ವಿಕೆರ್ಸ್ ವಿಸ್ಕೌಂಟ್, ಲಾಕ್್ಹೀಡ್ 1049 ಸುಪರ್ ಕಾನ್ಸ್ಟೆಲೇಶನ್, ಬ್ರಿಸ್ಟಾಲ್ ಬ್ರಿಟಾನ್ನಿಯಾ, ಡೆ ಹಾವಿಲ್ಯಾಂಡ್ ಕೊಮೆಟ್4 ಮತ್ತು ಫೊಕ್ಕೆರ್ ಎಫ್27.
1963ರಲ್ಲಿ ಮಲಯಾ, ಸಿಂಗಪುರ, ಸಬಾಹ್ ಮತ್ತು ಸರವಾಕ್ ಮಲೇಶಿಯಾ ಒಕ್ಕೂಟವನ್ನು ಸ್ಥಾಪಿಸಲಾಯಿತು. ಆಗ ಏರ್ಲೈನ್ ಹೆಸರನ್ನು "ಮಲಯನ್ ಏರ್್ವೇಸ್"್ನಿಂದ "ಮಲೇಶಿಯನ್ ಏರ್್ವೇಸ್"್ಗೆ ಬದಲಾಯಿಸಲಾಯಿತು. ಎಂಎಎಲ್ ಬೋರ್ನಿಯೋ ಏರ್್ವೇಸ್್.ಅನ್ನು ಖರೀದಿಸಿತು. 1966ರಲ್ಲಿ ಒಕ್ಕೂಟದಿಂದ ಸಿಂಗಪುರ ಪ್ರತ್ಯೇಕವಾದುದರಿಂದ ಏರ್ಲೈನ್ ಹೆಸರನ್ನು ಮಲೇಶಿಯಾ- ಸಿಂಗಪುರ ಏರ್ಲೈನ್ಸ್ (ಎಂಎಸ್ಎ) ಎಂದು ಬದಲಿಸಲಾಯಿತು. ಅದರ ಮರುವರ್ಷ ಏರ್ಲೈನ್ ಪಡೆಯಲ್ಲಿ ಮತ್ತು ಮಾರ್ಗದಲ್ಲಿ ವ್ಯಾಪಕ ವಿಸ್ತರಣೆ ನೋಡಲು ದೊರೆಯಿತು. ಎಂಎಸ್ಎದ ಮೊದಲ ಬೋಯಿಂಗ್ ವಿಮಾನ ಬೋಯಿಂಗ್ 707ದ ಖರೀದಿಯೂ ಇದರಲ್ಲಿ ಸೇರಿದೆ. ಸಿಂಗಪುರದಲ್ಲಿ ಅತಿ ಎತ್ತರದ ಕೇಂದ್ರ ಕಚೇರಿಯ ನಿರ್ಮಾಣವೂ ಪೂರ್ಣಗೊಂಡಿತು. ಇದಾದ ಬಳಿಕ ಬೋಯಿಂಗ್ 737 ಗಳನ್ನು ಶೀಘ್ರವೇ ವಿಮಾನ ಶ್ರೇಣಿಗೆ ಸೇರಿಸಲಾಯಿತು.
ಸಂಯೋಜಿತ ಸಂಸ್ಥೆ ಮತ್ತು ಬೆಳವಣಿಗೆ
thumb|ಮೆಗಾಟಾಪ್ ಎಂದು ಹೆಸರಡಲಾದ ಸಿಂಗಪುರ್ ಏರ್ಲೈನ್ಸ್ ಬೋಯಿಂಗ್ 747-400 ನ್ಯೂಜಿಲೆಂಡಿನ್ ಆಕ್ಲಂಡಿನಲ್ಲಿ.2007ರ ಅಕ್ಟೋಬರಿನಲ್ಲಿ ಏರ್ ಬಸ್ ಎ380 ಪ್ರವೇಶವಾಗುವವರೆಗೂ ಮೆಗಾಟಾಪೇ ಏರ್ಲೈನಿನ ಪ್ರಮುಖ ವಿಮಾನವಾಗಿತ್ತು.
ಸಿಂಗಪುರ ಮತ್ತು ಮಲೇಶಿಯಾಗಳ ನಡುವೆ ರಾಜಕೀಯ ಭಿನ್ನಮತ ತಲೆದೋರಿದಾಗ ಎರಡು ಪ್ರತ್ಯೇಕ ಸಂಸ್ಥೆಗಳು ಸಿಂಗಪುರ ಏರ್ಲೈನ್ಸ್ ಮತ್ತು ಮಲೇಶಿಯನ್ ಏರ್ಲೈನ್ಸ್ ಸಿಸ್ಟಮ್ ಅಸ್ತಿತ್ವಕ್ಕೆ ಬಂದು ಎಂಎಸ್್ಎ 1972ರಲ್ಲಿ ತನ್ನ ಕಾರ್ಯಾಚರಣೆಯನ್ನು ನಿಲ್ಲಿಸಿತು. ಸಿಂಗಪುರ ಏರ್ಲೈನ್ಸ್ ಎಂಎಸ್ಎದ ಎಲ್ಲ 10 ಬೋಯಿಂಗ್ 707 ಮತ್ತು 737 ಗಳನ್ನು ತಾನೇ ಇಟ್ಟುಕೊಂಡಿತು. ಸಿಂಗಪುರ ಹೊರಗಿನ ಅಂತಾರಾಷ್ಟ್ರೀಯ ಮಾರ್ಗಗಳನ್ನು ಉಳಿಸಿಕೊಂಡಿತು. ಅಲ್ಲದೆ ನಗರದಲ್ಲಿಯ ಕಾರ್ಪೋರೇಟ್ ಕೇಂದ್ರ ಕಚೇರಿ ಇದರ ಬಳಿಯೇ ಉಳಿಯಿತು. ಮತ್ತು ಎಂಎಸ್ಎದ ಹಿಂದಿನ ಜಂಟಿ ಮುಖ್ಯಸ್ಥ ಜೆ.ವೈ.ಪಿಳ್ಳೆಯವರನ್ನು ಮೊದಲ ಅಧ್ಯಕ್ಷರನ್ನಾಗಿ ಮಾಡಿಕೊಂಡಿತು. ವಿಮಾನದ ಮಹಿಳಾ ಸಿಬ್ಬಂದಿ 1968ರಲ್ಲಿ ಮೊದಲ ಬಾರಿಗೆ ಪರಿಚಯಿಸಿದ ಸರೋಂಗ್ ಕೆಬಯಾ ಸಮವಸ್ತ್ರವನ್ನೇ ಧರಿಸುವುದನ್ನು ಮುಂದುವರಿಸಿದರು. ಸ್ಥಳೀಯವಾಗಿ ಆರಂಭಿಸಿದ ಜಾಹೀರಾತು ಕಂಪನಿ ಬಾತೇ ಆ್ಯಡ್ಸ್್ಗೆ ಏರ್ಲೈನ್ ಮಾರುಕಟ್ಟೆ ಹಕ್ಕನ್ನು ನೀಡಲಾಗಿತ್ತು. ಅಂತಿಮವಾಗಿ ಆಯ್ಕೆಮಾಡಿದ ಬಲಿಷ್ಠವಾದ ಕೇಬಯಾ ಧರಿಸಿದ ವ್ಯವಸ್ಥಾಪಕಿಯರು ಏರ್ಲೈನ್್ಗೆ ಒಂದು ಪ್ರತಿಮೆಯಂತಾಗಿ ಅವರನ್ನು ಸಿಂಗಪುರ ಗರ್ಲ್ಸ್ ಎಂದು ಕರೆಯಲಾರಂಭಿಸಿದರು.
1970ರ ದಶಕದಲ್ಲಿ ಎಸ್ಐಎ ತೀವ್ರವಾಗಿ ಬೆಳೆವಣಿಗೆಯನ್ನು ಹೊಂದಿತು. ಭಾರತೀಯ ಉಪಖಂಡ ಮತ್ತು ಏಶಿಯಾದ ನಗರಗಳನ್ನು ಸೇರಿಸಿಕೊಂಡಿತು ಮತ್ತು ತನ್ನ ವಿಮಾನ ಶ್ರೇಣಿಗೆ ಬೋಯಿಂಗ್ 747 ಸೇರಿಸಿಕೊಂಡಿತು. ಆಗ ಸಂಪರ್ಕ ಖಾತೆ ಸಚಿವರಾಗಿದ್ದ ಮಿ. ಯಂಗ್ ನ್ಯೂಕ್ ಲಿನ್ 1973ರ ಸೆಪ್ಟೆಂಬರ್ 3 ಸೋಮವಾರ ಸಂಜೆ 4 ಗಂಟೆಗೆ ಪಾಯಾ ಲೆಬರ್ ವಿಮಾನ ನಿಲ್ದಾಣದಲ್ಲಿ ಮೊದಲ ಎರಡು ಎಸ್ಐಎ- ಬೋಯಿಂಗ್ 747 ಸ್ವಾಗತ ಸಮಾರಂಭದಲ್ಲಿ ಹೀಗೆ ಹೇಳಿದರು: May I emphasise that SIA as an organisation will continue to succeed only so long as the men and women behind it will not relax but continue to work diligently, plan boldly, and strive for excellence in performance.
1980ರ ದಶಕದಲ್ಲಿ ಅಮೆರಿಕ ಸಂಯುಕ್ತ ಸಂಸ್ಥಾನಗಳು, ಕೆನಡಾ ಮತ್ತು ಯುರೋಪಿನ ನಗರಗಳಿಗೆ ಹೊಸ ಸೇವೆ ಆರಂಭವಾಯಿತು. ಎಸ್ಐಎ ಸೇವೆಯನ್ನು ಒದಗಿಸಿದ ಸ್ಪ್ಯಾನಿಶ್ ಮಾತನಾಡುವ ಜನರಿರುವ ಪ್ರಥಮ ನಗರ ಮ್ಯಾಡ್ರಿಡ್ ಆಯಿತು. ಬೋಯಿಂಗ್ 474-400ಗಳನ್ನು 1989ರಲ್ಲಿ ಎಸ್ಐಎ ಪಡೆಗೆ ಸೇರಿಸಲಾಯಿತು. ಮತ್ತು ಅದಕ್ಕೆ ಮೆಗಾಟಾಪ್ಸ್ ಎಂದು ಹೆಸರಿಡಲಾಯಿತು. ನಂತರ ಅವನ್ನು ಬೋಯಿಂಗ್ 777ಗಳು, ಏರ್್ಬಸ್ ಎ310ಗಳು ಮತ್ತು ಏರ್್ಬಸ್ ಎ340ಗಳಿಗೆ ಪೂರಕವಾಗಿ ಉಳಿಸಿಕೊಳ್ಳಲಾಯಿತು. ದಕ್ಷಿಣ ಆಫ್ರಿಕದ ಜೋಹಾನ್ಸ್್ಬರ್ಗ್್ಗೆ ವಿಮಾನ ಸೇವೆ ಆರಂಭವಾದಾಗ ಸೇವೆಯನ್ನು ಆಫ್ರಿಕದ ದಕ್ಷಿಣ ದೇಶಗಳಿಗೆ 1990ರಲ್ಲಿ ವಿಸ್ತರಿಸಲಾಯಿತು. ಆನಂತರ ಹಾರಾಟ ಮಾರ್ಗದ ಜಾಲದಲ್ಲಿ ಕೇಪ್್ಟೌನ್ ಮತ್ತು ಡರ್ಬನ್್ಗಳನ್ನು ಸೇರಿಸಲಾಯಿತು.
ಆಧುನಿಕ ಇತಿಹಾಸ
2004ರಲ್ಲಿ ಎಸ್ಐಎ ಪೆಸಿಫಿಕ್ ಸಾಗರದಾಚೆಗೆ ತಡೆರಹಿತ ವಿಮಾನ ಹಾರಾಟವನ್ನು ಆರಂಭಿಸಿತು. ಸಿಂಗಪುರದಿಂದ ಲಾಸ್ ಎಂಜಿಲಸ್ ಮತ್ತು ನೆವಾರ್ಕ್್ಗೆ ಏರ್್ಬಸ್ ಎ340-500 ಬಳಸಿ ಈ ಸೇವೆ ನೀಡಲಾಯಿತು. ಈ ವಿಮಾನಗಳು ಸಿಂಗಪುರ ಮತ್ತು ಅಮೆರಿಕ ಸಂಯುಕ್ತ ಸಂಸ್ಥಾನಗಳ ನಡುವಿನ ಮೊಟ್ಟಮೊದಲ ತಡೆರಹಿತ ವಾಯುಯಾನ ಸೇವೆ ಎಂದು ದಾಖಲಾಯಿತು. ಸಿಂಗಪುರದಿಂದ ನೆವಾರ್ಕ್ ವಿಮಾನವು ಅತ್ಯಂತ ದೂರಕ್ಕೆ ನಿಗದಿಯಾದ ವಾಣಿಜ್ಯ ವಿಮಾನವೆಂದು ದಾಖಲಾಯಿತು. ಒಂದೊಂದು ಕಡೆಯಿಂದ 18 ತಾಸುಗಳ ಹಾರಾಟ ಇದು ಸಿಂಗಪುರ್ ಏರ್ಲೈನ್ಸ್ ನೆವಾರ್ಕ್ ಮತ್ತು ಲಾಸ್್ಎಂಜಿಲಸ್ ಮಾರ್ಗದಲ್ಲಿ ಹಾರಿಸಲು ತನ್ನ ಐದು ಏರ್್ಬಸ್ ಎ340-500 ವಿಮಾನಗಳನ್ನು 64 ಬಿಸಿನೆಸ್ ಕ್ಲಾಸ್ /117 ಪ್ರೀಮಿಯಂ ಎಕಾನಮಿ ಕ್ಲಾಸ್ ವಿನ್ಯಾಸದಿಂದ ಎಲ್ಲ 100 ಸ್ಥಾನಗಳೂ ಬಿಸಿನೆಸ್ ಕ್ಲಾಸ್ ವಿನ್ಯಾಸಕ್ಕೆ ಬದಲಾಯಿಸಿತು.
2006ರ ಫೆಬ್ರವರಿ 22ರಂದು ನಡೆದ ಸಂಪುಟ ಸಭೆಯಲ್ಲಿ ಆಸ್ಟ್ರೇಲಿಯಾದ ಸರ್ಕಾರವು ಆಸ್ಟ್ರೇಲಿಯಾದಿಂದ ಅಮೆರಿಕ ಸಂಯುಕ್ತ ಸಂಸ್ಥಾನಗಳಿಗೆ ಸಿಂಗಪುರ್ ಏರ್ಲೈನ್ಸ್ ವಿಮಾನ ಹಾರಾಟ ನಡೆಸುವುದಕ್ಕೆ ಐದನೆ ಸ್ವತಂತ್ರ ಹಕ್ಕುಗಳನ್ನು ಮಂಜೂರು ಮಾಡದಿರಲು ನಿರ್ಧರಿಸಿತು. ಅಟ್ಲಾಂಟಿಕ್ ಸಾಗರದಾಚೆಗೆ ಹೋಗುವ ಆಸ್ಟ್ರೇಲಿಯಾದ ವಿಮಾನಗಳು ಕಡಿಮೆ ಸಾಮರ್ಥ್ಯದಿಂದ ಬಳಲುತ್ತಿವೆ, ಇದು ಸೀಮಿತ ಸ್ಪರ್ಧೆಗೆ ದಾರಿ ಮಾಡಿದೆ ಮತ್ತು ವಿಮಾನ ಪ್ರಯಾಣ ದರಗಳು ಹೋಲಿಕೆಯಲ್ಲಿ ದುಬಾರಿಯಾಗಿವೆ ಎಂದು ಸಿಂಗಪುರ್ ಏರ್ಲೈನ್ಸ್ ವಾದಿಸಿತು. ಆ ನಡೆಯು ಹೆಚ್ಚುತ್ತಿರುವ ಸ್ಪರ್ಧೆಯಿಂದ ಕ್ವಾಂಟಾಸನ್ನು ರಕ್ಷಿಸುವುದಕ್ಕಾಗಿ ತೆಗೆದುಕೊಂಡ ಕ್ರಮ ಎಂಬುದಾಗಿ ಅದು ಕಾಣುತ್ತಿತ್ತು. ಎಸ್ಐಎ ಈ ಹಿಂದೆಯೂ ಇಂಥ ರಕ್ಷಣಾತ್ಮಕ ಕ್ರಮಗಳನ್ನು ಎದುರಿಸಿತ್ತು. ಏರ್ ಕೆನಡಾ ದೂರು ನೀಡಿದಾಗ ಎಸ್ಐಎ ಟೊರೋಂಟೋ ಮಾರುಕಟ್ಟೆಯಿಂದ ಬಾಗಿಲು ಮುಚ್ಚಿ ಹೊರಗೆ ಬಂದಿತ್ತು. ಗರುಡ ಇಂಡೋನೇಶಿಯಾಗೆ ಸ್ಪರ್ಧಿಸಲು ಅದೇ ರೀತಿಯ ಸಾಧನಗಳು ಇಲ್ಲದೆ ಇದ್ದಾಗ ಅದು ತೋರಿಸಿದ ಪ್ರತಿಭಟನೆಯ ಹಿನ್ನೆಲೆಯಲ್ಲಿ ಜಕಾರ್ತಾದಲ್ಲಿ ಬೋಯಿಂಗ್ 474-400ಗಳ ಹಾರಾಟವನ್ನು ನಿಲ್ಲಿಸುವಂತೆ ಬಲವಂತಕ್ಕೆ ಒಳಪಡಿಸಲಾಗಿತ್ತು.
ಎ380
2000ನೆ ಇಸ್ವಿ ಸೆಪ್ಟೆಂಬರ್ 29ರಂದು ಎಸ್ಐಎ 25 ಏರ್್ಬಸ್ ಖರೀದಿಯ ಆದೇಶದ ಘೋಷಣೆಯನ್ನು ಮಾಡಿತು. (ಎ380 ಎಂದು ಆ ಕಾಲಕ್ಕೆ ತಿಳಿಯಲಾಗಿತ್ತು.) 8.6 ಶತಕೋಟಿ ಡಾಲರ್ ಮೌಲ್ಯದ ಈ ಆದೇಶದಲ್ಲಿ 10 ವಿಮಾನಗಳು ನಿಶ್ಚಿತವಾಗಿತ್ತು. ಇತರ 15 ಏರ್್ಪ್ರೇಮ್(ಎಂಜಿನ್ ಬಿಟ್ಟು ವಿಮಾನದ ಶರೀರ)ಗಳ ಆಯ್ಕೆಗಳ ಅವಕಾಶವಿತ್ತು. 2001ರ ಜುಲೈ 12ರಂದು ಸಿಂಗಪುರ್ ಏರ್ಲೈನ್ಸ್ ಆದೇಶವನ್ನು ದೃಢಪಡಿಸಿತು. 2005ರ ಜನವರಿಯಲ್ಲಿ "ಫಸ್ಟ್ ಟು ಫ್ಲೈ ದಿ ಎ380- ಎಕ್ಷ್್ಪೀರಿಯನ್ಸ್ ದಿ ಡಿಫರೆನ್ಸ್ ಇನ್ 2006" ಎಂಬ ಘೋಷಣೆಯನ್ನು ಏರ್ಲೈನ್ 2005ರ ಜನವರಿಯಲ್ಲಿ ಬಿಡುಗಡೆ ಮಾಡಿತು. 2006ರ ದ್ವಿತೀಯ ತ್ರೈಮಾಸಿಕದಲ್ಲಿ ಬರುವುದೆಂದು ನಿರೀಕ್ಷೆ ಮಾಡಲಾಗಿದ್ದ ಮೊದಲ ಎ380-800 ವಿಮಾನದ ಪ್ರಚಾರಕ್ಕಾಗಿ ಅದು ತಾನಾಗಿಯೇ ರೂಪಿಸಿದ್ದು. 2005ರ ಜೂನ್್ನಲ್ಲಿ ಅನಿರೀಕ್ಷಿತ ತಾಂತ್ರಿಕ ಸಮಸ್ಯೆಗಳಿಂದಾಗಿ ಆರಂಭದ ಏರ್್ಬಸ್ ಎ380 ಪೂರೈಕೆ ಆರು ತಿಂಗಳ ಕಾಲ ವಿಳಂಬವಾಗಲಿದೆ ಎಂಜು ಏರ್್ಬಸ್ ದೃಢಪಡಿಸಿತು. ಇದರಿಂದಾಗಿ ಮೊದಲ ಆಗಮನವನ್ನು ನವೆಂಬರ್ 2006ಕ್ಕೆ ಮುಂದೂಡಲಾಯಿತು. ಈ ಪ್ರಕಟಣೆಯು ಎಸ್ಐಎದ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಚ್ಯೂ ಚೂನ್ ಸೆಂಗ್ ಅವರಿಗೆ ಕೋಪವನ್ನು ತರಿಸಿತು. ಅವರು ಏರ್್ಬಸ್ಅನ್ನು ಕೋರ್ಟಿಗೆಳೆಯುವ ಬೆದರಿಕೆ ಹಾಕಿದರು. ಅವರು ಹೀಗೆ ಹೇಳಿದರು:
Airbus took some time to acknowledge the delay in the timetable for the A380's entry into service...I would have expected more sincerity.
ಮುಂದುವರಿದ ಅವರು, ಎ380ಗೂ ಮೊದಲೇ ಬೋಯಿಂಗ್ 777-300ಇಆರ್ ಆಗಮನವಾಗಲಿರುವುದರಿಂದ ಎಸ್ಐಎ ತನ್ನ ಗಮನವನ್ನು ಬೋಯಿಂಗ್ ಕಡೆ ತಿರುಗಿಸುವುದು ಎಂದು ಹೇಳಿದರು. ಏನೇ ಇದ್ದರೂ ಇದರಿಂದ ತನ್ನ ಪ್ರಚಾರ ಆಂದೋಳನಕ್ಕೆ ಯಾವುದೇ ತೊಂದರೆಯಾಗದು ಎಂಬುದನ್ನು ಎಸ್ಐಎ ಸೂಚಿಸಿತು.
2006ರ ಫೆಬ್ರವರಿಯಲ್ಲಿ ಮೊದಲ ಎ380 ಸಿಂಗಪುರ್ ಏರ್ಲೈನ್ಸ್್ನ ವಿಶಿಷ್ಟ ಬಣ್ಣದೊಂದಿಗೆ ಸಿಂಗಪುರಕ್ಕೆ ಹಾರಿತು. ಅಲ್ಲಿಯ ಏಶಿಯನ್ ಎರೋಸ್ಪೇಸ್್ನಲ್ಲಿ ಅದನ್ನು ಪ್ರದರ್ಶಿಸಲಾಯಿತು. 2006ರ ಜೂನ್ 14ರಂದು ಸಿಂಗಪುರ್ ಏರ್ಲೈನ್ಸ್ ತನ್ನ ಭವಿಷ್ಯದ ವಿಮಾನ ವಿಸ್ತರಣೆಯ ಭಾಗವಾಗಿ ಬೋಯಿಂಗ್ 787ಗೆ ಪ್ರಾರಂಭಿಕ ಆದೇಶವನ್ನು ನೀಡಿತು. ಈ ಆದೇಶವು 20 787-9ಗಳನ್ನು ಮತ್ತು 20ಕ್ಕೂ ಹೆಚ್ಚಿನವಕ್ಕೆ ಹಕ್ಕುಗಳನ್ನು ಒಳಗೊಂಡಿತ್ತು. ಎ380 ಸುಪರ್್ಜಂಬೋ ಮತ್ತೂ 6 ತಿಂಗಳು ವಿಳಂಬವಾಗಲಿದೆ ಎಂದು ಏರ್್ಬಸ್ ಪ್ರಕಟಿಸಿದ ಒಂದು ದಿನದ ನಂತರ ಈ ಆದೇಶ ಹೊರಬಿತ್ತು.
ಮೂರನೆಯ ವಿಳಂಬ ಘೋಷಣೆಯಾಗಿದ್ದು 2006ರ ಅಕ್ಟೋಬರ್ 3ರಂದು. ಪ್ರಥಮ ಎ380 ಪೂರೈಕೆಯನ್ನು ಅಕ್ಟೋಬರ್ 2007ರಂದು ಪೂರೈಸುವುದಾಗಿ ಪ್ರಕಟಿಸಲಾಯಿತು.
2007 ಅಕ್ಟೋಬರ್ 25ರಂದು ಮೊದಲ ವಾಣಿಜ್ಯಕ ಎ380 ಆರಂಭವಾಯಿತು. ವಿಮಾನದ ನಂಬರ್ ಎಸ್್ಕ್ಯೂ 380, 455 ಪ್ರಯಾಣಿಕರನ್ನು ಹೊತ್ತು ಸಿಂಗಪುರದಿಂದ ಸಿಡ್ನಿಗೆ ತೆರಳಿತು. ಸಿಡ್ನಿ ವಿಮಾನ ನಿಲ್ದಾಣದಲ್ಲಿ ಸ್ಥಳೀಯ ಕಾಲಮಾನ ಮಧ್ಯಾಹ್ನ 3:24 ಕ್ಕೆ ಇಳಿದಾಗ ಗಮನಾರ್ಹ ಸಂಖ್ಯೆಯಲ್ಲಿ ನೆರೆದ ಮಾಧ್ಯಮದವರು ಅದನ್ನು ಸ್ವಾಗತಿಸಿದರು. ಸಿಡ್ನಿಯಲ್ಲಿ ಮರುದಿನ ನಡೆದ ಸಮಾರಂಭದಲ್ಲಿ ಈ ಹಾರಾಟದಿಂದ ಬಂದ ಎಲ್ಲ ಆದಾಯವನ್ನೂ ಮೂರು ಅನಾಥಾಲಯಗಳಿಗೆ ಏರ್ಲೈನ್ ದಾನ ಮಾಡಿತು. 2007ರ ಅಕ್ಟೋಬರ್ 28ರಿಂದ ಎಸ್ಐಎ ಎ380ದ ನಿಯಮಿತ ಹಾರಾಟವನ್ನು ಆರಂಭಿಸಿತು.
ಎ380 ಈಗ ನಿತ್ಯವೂ ಸಿಡ್ನಿ (ಅಕ್ಟೋಬರ್ 31ರಿಂದ ದಿನಕ್ಕೆ ಎರಡು ಬಾರಿ), ಟೋಕಿಯೋ, ಪ್ಯಾರಿಸ್, ಹಾಂಗ್ ಕಾಂಗ್, ಮೆಲ್ಬೋರ್ನ್, ಜುರಿಚ್ ಮತ್ತು ಲಂಡನ್ನಿಗೆ ನಿತ್ಯ ಡಬ್ಬಲ್ ಫ್ಲೈಟ್ ಹಾರಾಟ ನಡೆಸುತ್ತಿದೆ. ಸಿಂಗಪುರ್ ಏರ್ಲೈನ್ಸ್ 2010ರ ಏಪ್ರಿಲ್ 23 ಮತ್ತು 28ರಿಂದ ಐತಿಹಾಸಿಕವೆನ್ನಿಸಿದ ಲಂಡನ್ ಮತ್ತು ಸಿಂಗಪುರ್ ನಡುವೆ ದಿನಕ್ಕೆ ಮೂರು ಬಾರಿ ಎ380 ವಿಮಾನವನ್ನು ಹಾರಿಸಿ ಸ್ಮರಣೀಯವಾಗಿಸಿತು. ಕೆಲವು ದಿನಗಳ ಮೊದಲು 2010ರ ಇಜಾಫ್ಜಾಲ್ಲಾಜೋಕುಲ್(ಜ್ವಾಲಾಮುಖಿ) ಉಕ್ಕಿದ್ದರಿಂದ ಬಾಕಿ ಉಳಿದ ಪ್ರಯಾಣಿಕರ ದಟ್ಟಣೆಯನ್ನು ಕಡಿಮೆ ಮಾಡಲು ಈ ಹಾರಾಟ ನಡೆಸಲಾಯಿತು.
ವಿಮಾನ ಶ್ರೇಣಿಯ ಕಡಿತ
2009ರ ಫೆಬ್ರವರಿ 16ರಂದು ಏರ್ಲೈನ್ ತಾನು ಏಫ್ರಿಲ್ 2009ರಿಂದ ಮಾರ್ಚ್ 2010ರ ನಡುವೆ 17 ವಿಮಾನಗಳನ್ನು ಸೇವೆಯಿಂದ ಹಿಂದಕ್ಕೆ ಪಡೆಯುವುದಾಗಿ ಪ್ರಕಟಿಸಿತು. ವೆಚ್ಚವನ್ನು ಉಳಿಸುವ ಕ್ರಮ ಇದು. ಕುಸಿಯುತ್ತಿರುವ ಪ್ರಯಾಣಿಕರು ಮತ್ತು ಸರಕು ಸಾಗಣೆ ಬೇಡಿಕೆಯ ಕುಸಿತವನ್ನು ಇದರಿಂದ ಎದುರಿಸಬಹುದು. ಆರಂಭದಲ್ಲಿ ಕೇವಲ ನಾಲ್ಕು ವಿಮಾನಗಳನ್ನು ಹಿಂದಕ್ಕೆ ಪಡೆಯಲು ನಿರ್ಧರಿಸಿತು. ಈಗಾಗಲೇ ಆದೇಶನೀಡಲಾಗಿರುವ ವಸ್ತುಗಳ ಪೂರೈಕೆಯಲ್ಲಿ ವಿಳಂಬವಾಗುವ ಸಾಧ್ಯತೆಯನ್ನು ಅಲ್ಲಗಳೆಯುವುದಿಲ್ಲ ಎಂದೂ ಏರ್ಲೈನ್ ಹೇಳಿತು.
ಸಂಸ್ಥೆಯ ನಿರ್ವಹಣೆ
ಈ ಏರ್ಲೈನ್ ಸಿಂಗಪುರ್ ಸರ್ಕಾರದ ಅಧೀನ ಸಂಸ್ಥೆ. ಹೂಡಿಕೆ ಮತ್ತು ಹೋಲ್ಡಿಂಗ್ ಇರುವ ಕಂಪನಿ. ವೋಟ್ ಮಾಡುವ ಹಕ್ಕಿರುವ ಶೇ.54.5 ಪಾಲನ್ನು ಟೆಮಾಸೆಕ್ ಹೋಲ್ಡಿಂಗ್ ಹೊಂದಿದೆ. ಸಿಂಗಪುರ್ ಸರ್ಕಾರವು ಹಣಕಾಸು ಸಚಿವಾಲಯದ ಮೂಲಕ ಗೋಲ್ಡನ್ ಶೇರ್ ಹೊಂದಿದೆ. ಕಂಪನಿಯ ಆಡಳಿತದಲ್ಲಿ ಪಾಲ್ಗೊಳ್ಳದೆ ಇರುವುದಕ್ಕೆ ನಿಯಮಿತವಾಗಿ ಒತ್ತು ನೀಡುತ್ತಲೇ ಇರುತ್ತದೆ. ಸಚಿವರ ಸಲಹೆಗಾರ ಲೀ ಕೌನ್ ಯೀವ್ ಸಿಂಗಪುರ ಚಾಂಗಿ ವಿಮಾನ ನಿಲ್ದಾಣದ ವಿಮಾನಯಾನ ಕೇಂದ್ರ ಎನ್ನುವ ಸ್ಥಾನಮಾನವನ್ನು ಎಸ್ಐಎದ ಹಿತವನ್ನು ಬಲಿಕೊಟ್ಟಾದರೂ ಉಳಿಸಿಕೊಳ್ಳುವುದಾಗಿ ಘೋಷಿಸುವ ಮೂಲಕ ಇದನ್ನು ದೃಢಪಡಿಸಿದ್ದಾರೆ. ಹೀಗಿದ್ದರೂ ಅವರು ಕಂಪನಿ ಮತ್ತು ಪೈಲಟ್್ಗಳ ನಡುವಿನ ತಿಕ್ಕಾಟವನ್ನು ಶಮನಗೊಳಿಸಲು ವೈಯಕ್ತಿಕವಾಗಿ ಮುಂದಾಗಿದ್ದರು. ವೆಚ್ಚವನ್ನು ಕಡಿತಗೊಳಿಸುವಂತೆ ಏರ್ಲೈನ್್ಗೆ ಎಚ್ಚರಿಕೆ ನೀಡಿದ್ದರು. ಮತ್ತು ಅಂಗಸಂಸ್ಥೆಗಳಲ್ಲಿಯ ಬಂಡವಾಳವನ್ನು ಹಿಂದಕ್ಕೆ ಪಡೆಯಿರಿ ಎಂದು ತಾವು ಏರ್ಲೈನ್ಸ್್ಗೆ ನೀಡಿದ್ದ ಸಲಹೆಯನ್ನು ಬಹಿರಂಗಪಡಿಸಿದ್ದರು. ಏರ್ಲೈನ್ಸ್ ಕಾರ್ಪೋರೇಟ್ ಆಡಳಿತ ನೀತಿಗಳನ್ನು ರಾಷ್ಟ್ರೀಯ ನಿಯಮಗಳಿಗೆ ಅನುಗುಣವಾಗಿ ಚೆನ್ನಾಗಿಯೇ ರೂಢಿಮಾಡುತ್ತಿದೆ ಎಂದು ಸ್ವತಂತ್ರ ಸಂಶೋಧನೆ ಪ್ರಾತಿನಿಧಿಕವೆನ್ನುವಂತೆ ಬೆಲೆಕಟ್ಟುತ್ತವೆ. 2007ರ ಅಕ್ಟೋಬರ್ 2ರಂದು ಯುನೈಟೆಡ್ ಕಿಂಗ್ಡಂ ಜೊತೆ ಮಾಡಿಕೊಂಡ ಮುಕ್ತ ಆಕಾಶ ಒಪ್ಪಂದ ಪರಿಣಾಮವಾಗಿ, ಸರ್ಕಾರದ ಸಂಬಂಧ ಹೊಂದಿರುವ ಕಂಪನಿಯಾಗಿದ್ದರೂ ಎಸ್ಐಎ ಸರ್ಕಾರದಿಂದ ಹಣವನ್ನು ಪಡೆಯುತ್ತಿದೆ, ರಿಯಾಯಿತಿಯನ್ನು ಅಥವಾ ಆದ್ಯತೆಯನ್ನು ಪಡೆದುಕೊಳ್ಳುತ್ತಿದೆ ಎಂಬ ಅನುಮಾನಗಳನ್ನು ದೂರಮಾಡುವುದಕ್ಕಾಗಿ ಸಿಂಗಪುರ್ ವಿಮಾನಯಾನ ಅಧಿಕಾರಿಗಳು ಏರ್ಲೈನ್ಸ್್ನ ಆಡಿಟ್ ಆಗಿರುವ ವಾರ್ಷಿಕ ವರದಿಗಳನ್ನು ಉಲ್ಲೇಖಿಸಿದರು. ಸಿಂಗಪುರ್ ಏರ್ಲೈನ್ಸ್್ನ ಕೇಂದ್ರ ಕಚೇರಿಯು ಸಿಂಗಪುರದ ಚಾಂಗಿ ಪ್ರದೇಶದಲ್ಲಿಯ ಚಾಂಗಿ ಏರ್ಪೋರ್ಟ್್ನ ಏರ್ಲೈನ್ ಹೌಸ್್ನಲ್ಲಿದೆ
ರಚನೆ
ಸಿಂಗಪುರ್ ಏರ್ಲೈನ್ಸ್ ಸಂಬಂಧಿಸಿದ ವಿವಿಧ ಉದ್ಯಮಗಳನ್ನು ಗ್ರೌಂಡ್ ಹ್ಯಾಂಡಲಿಂಗ್, ಏರ್್ಕ್ರಾಫ್ಟ್ ಲೀಸಿಂಗ್, ಏವಿಯೇಶನ್ ಎಂಜಿನಿಯರಿಂಗ್, ಏರ್ ಕ್ಯಾಟರಿಂಗ್, ಮತ್ತು ಟೂರ್ ಆಪರೇಶನ್ಸ್ ಗಳೆಂದು.ವಿಭಾಗಿಸಿದೆ. ಕಿಕ್ಕಿರಿದ ಕಾರ್ಯಾಚರಣೆ ಘಟಕಗಳನ್ನು ಸಂಪೂರ್ಣ ಸ್ವಂತದ್ದಾದ ಅಂಗಸಂಸ್ಥೆಗಳನ್ನಾಗಿ ಪುನರ್ರಚನೆ ಮಾಡಲಾಯಿತು. ಇದರ ಉದ್ದೇಶ ಪ್ರಯಾಣಿಕರ ಏರ್ಲೈನ್ಅನ್ನು ಪ್ರಮುಖ ವ್ಯವಹಾರವನ್ನಾಗಿ ಉಳಿಸಿಕೊಳ್ಳುವುದು. 2007ರ ಮಾರ್ಚ್ 31ಕ್ಕೆ ಕೊನೆಗೊಂಡ ಹಣಕಾಸು ವರ್ಷದಲ್ಲಿ ಸಿಂಗಪುರ್ ಏರ್ಲೈನ್ಸ್ ಗ್ರುಪ್ 25 ಅಂಗ ಸಂಸ್ಥೆ  ಕಂಪನಿಗಳನ್ನು, 32 ಸಹ ಕಂಪನಿಗಳು ಮತ್ತು ಎರಡು ಜಂಟಿ ಉದ್ಯಮದ ಕಂಪನಿಗಳನ್ನು ಹೊಂದಿದೆ. ಜಂಟಿ ಉದ್ಯಮವಾಗಿದ್ದ ಸಿಂಗಪುರ್ ಏರ್್ಕ್ರಾಫ್ಟ್ ಲೀಸಿಂಗ್ ಎಂಟರ್್ಪ್ರೈಸಸ್್ನಲ್ಲಿದ್ದ ತನ್ನ ಎಲ್ಲ 35.5% ಷೇರುಗಳನ್ನು ಎಸ್ಐಎ ಬ್ಯಾಂಕ್ ಆಫ್ ಚೀನಾಗೆ 980 ದಶ ಲಕ್ಷ ಅಮೆರಿಕದ ಡಾಲರ್್ಗಳಿಗೆ 2006ರ ಡಿಸೆಂಬರ್ 15ರಂದು ಮಾರಾಟ ಮಾಡಿತು. ಎಸ್ಐಎ ಎಂಜಿನಿಯರಿಂಗ್ ಕಂಪನಿ ಮತ್ತು ಸಿಂಗಪುರ್ ಏರ್್ಪೋರ್ಟ್ ಟರ್ಮಿನಲ್ ಸರ್ವಿಸ್್ಗಳಲ್ಲಿಯ ಬಂಡವಾಳವನ್ನು ಹಿಂದಕ್ಕೆ ಪಡೆಯಬೇಕು ಎನ್ನುವ ಬಗ್ಗೂ ಇತ್ತೀಚೆಗೆ ಸಲಹೆಗಳು ಬಂದಿವೆ. ಸಚಿವರ ಸಲಹೆಗಾರ ಲೀ ಕ್ವಾನ್ ಯೀವ್ 2005ರ ಡಿಸೆಂಬರ್್ನಲ್ಲಿ, ಸಿಂಗಪುರ್ ಏರ್ಲೈನ್ಸ್ ತನ್ನ ಪ್ರಮುಖ ಉದ್ಯಮವಾದ ಏರ್ ಟ್ರಾನ್ಸ್್ಪೋರ್ಟೇಶನ್್ಗೆ ಹೆಚ್ಚಿನ ಗಮನ ನೀಡುವುದಕ್ಕಾಗಿ ಈ ಎರಡು ಕಂಪನಿಗಳಲ್ಲಿಯ ಬಂಡವಾಳವನ್ನು ಹಿಂದಕ್ಕೆ ಪಡೆಯಬೇಕು ಎಂದು ತಮ್ಮ ಅಭಿಪ್ರಾಯದ ದನಿ ಎತ್ತಿದ್ದರು. ಹೀಗಿದ್ದರೂ ಸಿಂಗಪುರ್ ಏರ್ಲೈನ್ಸ್ ಬಂಡವಾಳ ಹಿಂದೆಗೆತದ ಅವಕಾಶದ ಮೌಲ್ಯಮಾಪನ ಮಾಡುತ್ತಲೇ ಇದೆ, ಆದರೆ ಯಾವುದೇ ತಾತ್ಕಾಲಿಕ ಯೋಜನೆಯನ್ನು ಇಂದಿನ ವರೆಗೂ ಪ್ರಕಟಿಸಿಲ್ಲ.
ಸಿಂಗಪುರ್ ಏರ್ಲೈನ್ಸ್ ಗ್ರುಪ್್ನಲ್ಲಿರುವ ಪ್ರಮುಖ ಕಂಪನಿಗಳು:
ಕಾರ್ಯಾಚರಣೆ ಹೂಡಿಕೆಗಳು
thumb|ಲಂಡನ್ನಿನ ಹೀಥ್ರೂ ಏರ್ಪೋರ್ಟ್ ನಲ್ಲಿ ಗಗನಕ್ಕೆ ನೆಗೆಯುತ್ತಿರುವ ಬೊಯಿಂಗ್ 747-412 ಈ ಏರ್ಲೈನ್ ಸಿಂಗಪುರ ನೆಲೆಯಿಂದ ಆಚೆಯೂ ತನ್ನ ವ್ಯಾಪ್ತಿಯನ್ನು ವಿಸ್ತರಿಸುವ ಉದ್ದೇಶದಿಂದ ಇತರ ಏರ್ಲೈನ್ ಗಳಲ್ಲಿಯೂ ಹೂಡಿಕೆಯನ್ನು ಮಾಡಿತ್ತು. ಹೀಗಿದ್ದೂ ಇದರ ಪರಿಣಾಮ ಹಣಕಾಸಿನ ದೃಷ್ಟಿಯಿಂದ ನಿಷೇಧಾತ್ಮಕವಾಗಿತ್ತು. 1989ರಲ್ಲಿ ಇದು ಡೆಲ್ಟಾ ಏರ್ಲೈನ್ಸ್ ಮತ್ತು ಸ್ವಿಸ್ ಏರ್ ಜೊತೆ ತ್ರಿಪಕ್ಷೀಯ ಒಡಂಬಡಿಕೆಯನ್ನು ಮಾಡಿಕೊಂಡಿತು. ಆದರೆ 1999ರಲ್ಲಿ ಪ್ರತಿಯೊಂದು ಕಂಪನಿಯಲ್ಲಿಯ ಶೇ.5 ಈಕ್ವಿಟಿಯನ್ನು ಹಿಂದಕ್ಕೆ ಪಡೆದು ಅವರ ಪಾಲುದಾರಿಕೆಗೆ ಅಂತ್ಯ ಹಾಡಿತು. 2000ನೆ ಇಸ್ವಿಯಲ್ಲಿ ಏರ್ಲೈನ್ ಏರ್ ನ್ಯೂಜಿಲೆಂಡ್ ನ ಶೇ.25 ಪಾಲು ಖರೀದಿಸಿತು. ಏರ್ ನ್ಯೂಜಿಲೆಂಡ್ ದಿವಾಳಿಯ ಅಂಚಿಗೆ ಬಂದು ನಿಂತಾಗ ನ್ಯೂಜಿಲೆಂಡ್ ಸರ್ಕಾರವು ಏರ್ಲೈನ್ ದಿವಾಳಿಯಾಗುವುದನ್ನು ತಪ್ಪಿಸಲು ಅದನ್ನು ಖರೀದಿಸಿತು ಮತ್ತು ಸಿಂಗಪುರ್ ಏರ್ಲೈನ್ಸ್ ಪಾಲನ್ನು ಶೇ.4.5ಕ್ಕೆ ಇಳಿಸಿತು. ಆನಂತರ ಇದನ್ನು ಭಾರೀ ನಷ್ಟದೊಂದಿಗೆ 2004ರಲ್ಲಿ ಮಾರಲಾಯಿತು.
2000ನೆ ಇಸ್ವಿ ಮಾರ್ಚ್ 30ರಂದು ಎಸ್ ಐ ಎ ವರ್ಜಿನ್ ಅಟ್ಲಾಂಟಿಕ್ ಏರ್ವೇಸ್ ನ ಶೇ.49 ಪಾಲನ್ನು ಖರೀದಿಸಿತು. 600 ದಶಲಕ್ಷ ಪೌಂಡ್ ನಗದನ್ನು ನೀಡಲಾಯಿತು. ಆಕರ್ಷಕವಾಗಿದ್ದ ಅಟ್ಲಾಂಟಿಕ್ ಸಾಗರೋತ್ತರ ಮಾರುಕಟ್ಟೆಯಿಂದ ಇದನ್ನು ಮರಳಿ ಪಡೆಯಬಹುದು ಎಂಬ ಆಶೆ ಇಟ್ಟುಕೊಳ್ಳಲಾಗಿತ್ತು. ಆದರೆ ಸಾಧನೆ ನಿರೀಕ್ಷಿತ ಪ್ರಮಾಣದಲ್ಲಿಲ್ಲ ಎಂಬ ವರದಿಗಳು 2007ರ ವೇಳೆಗೆ ಕೇಳಿಬಂತು. ಅದರಲ್ಲಿಯ ಪಾಲನ್ನು ಹಿಂದಕ್ಕೆ ಪಡೆಯುವ ಸಾಧ್ಯತೆಯೂ ಇದೆ. 2008ರ ಮೇ 14ರಂದು ಕಂಪನಿಯು ಔಪಚಾರಿಕವಾಗಿ ವರ್ಜಿನ್ ಅಟ್ಲಾಂಟಿಕ್್ದಲ್ಲಿಯ ತನ್ನ ಪಾಲನ್ನು ಮಾರುವ ಸಂಬಂಧದಲ್ಲಿ ಆಹ್ವಾನವನ್ನು ಪ್ರಕಟಿಸಿತು ಮತ್ತು ಬಹಿರಂಗವಾಗಿಯೇ ಏರ್ಲೈನ್್ದಲ್ಲಿಯ ಅದರ ಪಾಲು ನಿರೀಕ್ಷಿತಕ್ಕಿಂತ ಕಡಿಮೆ ಸಾಧನೆ ಮಾಡಿದೆ ಎಂದು ಒಪ್ಪಿಕೊಂಡಿತು 2004ರ ಸೆಪ್ಟೆಂಬ್್ನಲ್ಲಿ ಏರ್ಲೈನ್ ಕಡಿಮೆ ವೆಚ್ಚದ ಹಾರಾಟದ ಮಾರುಕಟ್ಟೆಯನ್ನು ಪ್ರವೇಶಿಸಿತು. ಇದಕ್ಕಾಗಿ ಅದು ಟೈಗರ್ ಏರ್ ವೇಸ್ ಪ್ರಾರಂಭಿಸಿತು. ಇದರಲ್ಲಿ ಅದರದ್ದು ಶೇ.49 ಪಾಲುದಾರಿಕೆ. ಬಿಲ್ ಫ್ರಾಂಕಿ ಸ್ಥಾಪಿಸಿ ಇನ್ವೆಸ್ಟ್್ಮೆಂಟ್ ಫರ್ಮ್ ಇಂಡಿಗೋ ಪಾರ್ಟನರ್ಸ್ ಎಲ್ಎಲ್್ಸಿ ಇದರಲ್ಲಿ ಪಾಲುದಾರ, ಇದರ ಪಾಲಿ ಶೇ.24. ಟೋನಿ ರಿಯಾನ್್ನ ಖಾಸಗಿ ಹೂಡಿಕೆ ಸಂಸ್ಥೆ ಐರ್ಲಾಂಡಿಯಾ ಇನ್ವೆಸ್ಟ್್ಮೆಂಟ್ಸ್ ಲಿಮಿಟೆಡ್ ಪಾಲು ಶೇ.16 ಮತ್ತು ಟೆಮಾಸೆಕ್ ಹೋಲ್ಡಿಂಗ್ಸ್ ಪಿಟಿಇ ಲಿ. ಪಾಲು ಶೇ.11ರಷ್ಟು. ಟೈಗರ್ ಏರ್ವೇಸ್ ಅಂತಿಮವಾಗಿ 2010ರ ಫೆಬ್ರವರಿಯಲ್ಲಿ SGXನಲ್ಲಿ ಪಟ್ಟಿಯಾಯಿತು. ಎಸ್ಐಎ ಷೇರುಗಳು ಶೇ.34.4ಕ್ಕೆ ಕಡಿತಗೊಳಿಸಲಾಯಿತು.
ಕಾರ್ಮಿಕ
2007 ಮಾರ್ಚ್ 31ರ ಹಣಕಾಸು ವರ್ಷದ ಕೊನೆಯಲ್ಲಿ ಸಿಂಗಪುರ್ ಏರ್ಲೈನ್ಸ್ ಗ್ರುಪ್ ಒಟ್ಟೂ 29,457 ಸಿಬ್ಬಂದಿಯನ್ನು ಹೊಂದಿತ್ತು. ಮೂಲ ಏರ್ಲೈನ್ ತಾನೇ 13,942 (47.3%) ಸಿಬ್ಬಂದಿಯನ್ನು ಹೊಂದಿತ್ತು.ಇವರಲ್ಲಿ 2174 ಪೈಲಟ್್ಗಳು ಮತ್ತು 6914 ಕ್ಯಾಬಿನ್ ಸಿಬ್ಬಂದಿ ಇದ್ದರು. ಈ ಗುಂಪಿನ ನೌಕರರಿಗೆ ಐದು ಕಾರ್ಮಿಕ ಸಂಘಟನೆಗಳಿವೆ. ಅವು ಸಿಂಂಗಪುರ್ ಏರ್ಲೈನ್ಸ್ ಸ್ಟಾಫ್ ಯೂನಿಯನ್ (ಎಸ್ಐಎಎಸ್್ಯಿ), ದಿ ಎಸ್ಐಎ ಎಂಜಿನಿಯರಿಂಗ್ ಕಂಪನಿ ಎಂಜಿನಿಯರ್ಸ್ ಆ್ಯಂಡ್ ಎಕ್ಸಿಕ್ಯೂಟಿವ್ಸ್ ಯೂನಿಯನ್ (ಎಸಿಇಇಯು), ದಿ ಸಿಂಗಪೂರ್ ಏರ್ಪೋರ್ಟ್ ಟರ್ಮಿನಲ್ ಸರ್ವಿಸಸ್ ವರ್ಕರ್ಸ್ ಯೂನಿಯನ್ (ಎಸ್ಎಟಿಎಸ್್ಡಬ್ಲ್ಯೂಯು), ದಿ ಏರ್ ಟ್ರಾನ್ಸ್್ಪೋರ್ಟ್ ಎಕ್ಸಿಕ್ಯುಟಿವ್ಸ್ ಸ್ಟಾಫ್ ಯುನಿಯನ್ (ಎಇಎಸ್್ಯು), ಮತ್ತು ದಿ ಏರ್ ವೈನ್ ಪೈಲಟ್ಸ್ ಅಸೋಸಿಯೇಶನ್ ಸಿಂಗಪುರ್ (ಎಎಲ್್ಪಿಎ-ಎಸ್).